**Zmluva o službách**

**prímestskej autobusovej dopravy vo verejnom záujme**

**v dopravnom regióne Liptov**

**číslo zmluvy Objednávateľa:**

**Článok 1**

**ZMLUVNÉ STRANY**

Objednávateľ:  **Žilinský samosprávny kraj**

Sídlo: Ul. Komenského 48, 011 09 Žilina

IČO: 37 808 427

DIČ: 202 162 66 95

IČ DPH: nie je platiteľom DPH

Číslo účtu IBAN: SK95 8180 0000 0070 0050 3697

Bankové spojenie: Štátna pokladnica

konajúci: Ing. Erika Jurinová, predsedníčka

(ďalej len „**Objednávateľ**”)

**a**

Dopravca:

Sídlo:

IČO:

DIČ:

IČ DPH:

zapísaný v:

IBAN:

Bankové spojenie:

konajúci:

(ďalej len „**Dopravca**”)

(Objednávateľ a Dopravca ďalej spoločne ako **„Zmluvné strany**“ a jednotlivo ako **„Zmluvná strana**")

**Článok 2**

**ÚVODNÉ USTANOVENIA**

* 1. Táto zmluva je uzatvorená medzi Objednávateľom a Dopravcom v súlade s § 21 zákona č. 56/2012 Z. z. o cestnej doprave v znení neskorších predpisov, v súlade s Nariadením Európskeho parlamentu a Rady (ES) č. 1370/2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70 v znení neskorších zmien, v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa § 269 ods. 2 zákona č. 513/1991 Zb. Obchodný zákonník v znení neskorších predpisov a je uzatvorená ako výsledok verejného obstarávania, ktoré uskutočnil Objednávateľ postupom verejnej súťaže podľa § 66 ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na predmet nadlimitnej zákazky s názvom: *„Poskytovanie služieb prímestskej autobusovej dopravy vo verejnom záujme v regióne Liptov Žilinského samosprávneho kraja“* (ďalej len ako **„Zmluva“**).
  2. Dopravca vyhlasuje, že je ku dňu uzavretia Zmluvy zapísaný v Registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len **„zákon č. 315/2016 Z. z.“**) a vyhlasuje, že všetky údaje a dokumenty uvedené v tomto registri o Dopravcovi a o konečnom užívateľovi výhod sú úplné a pravdivé.
  3. Dopravca vyhlasuje, že spĺňa všetky podmienky a požiadavky stanovené v tejto Zmluve, že je oprávnený túto Zmluvu uzatvoriť a že je spôsobilý riadne a včas plniť všetky a akékoľvek záväzky z nej vyplývajúce.
  4. V prípade, ak počas trvania Zmluvy dôjde k zmene identifikačných údajov uvedených v článku 1 Zmluvy, zmenou dotknutá Zmluvná strana sa zaväzuje túto zmenu písomne oznámiť druhej Zmluvnej strane bez zbytočného odkladu, pričom Zmluvné strany neuzatvárajú o takej zmene dodatok k tejto Zmluve. V prípade zmeny bankového spojenia alebo zmeny účtu je Dopravca povinný spolu s oznámením o jeho zmene hodnoverne preukázať Objednávateľovi skutočnosť, že je majiteľom účtu a to buď predložením úradne overenej kópie zmluvy o vedení účtu alebo originálom potvrdenia banky o vedení oznámeného účtu.
  5. Za zmenu identifikačných údajov podľa bodu 2.4 Zmluvy sa nepovažuje nahradenie pôvodného Dopravcu novým právnym subjektom z dôvodu právneho nástupníctva v dôsledku reorganizácie, zlúčenia, splynutia, úpadku alebo obdobnej právnej skutočnosti na strane Dopravcu.
  6. Dopravca spolu s touto Zmluvou uzatvára aj *Zmluvu o spolupráci pri organizácii verejnej osobnej dopravy a prevádzke Integrovaného dopravného systému v Žilinskom kraji* s Organizátorom (ďalej len **“Zmluva medzi Dopravcom a Organizátorom”**).

**Článok 3**

**ÚČEL ZMLUVY A DEFINÍCIE POJMOV**

* 1. Účelom Zmluvy je zabezpečenie dopravnej obslužnosti v dopravnom regióne Liptov, ktorý sa nachádza v územnom obvode Žilinského kraja, a to určením práv a povinností Zmluvných strán pri poskytovaní služieb pravidelnej, osobnej, prímestskej autobusovej dopravy vo verejnom záujme v dopravnom regióne Liptov , a to po dobu trvania Zmluvy, v rozsahu a za podmienok stanovených ďalej v Zmluve (ďalej len ako „**Služba**“).
  2. Dopravca sa zaväzuje, že bude s odbornou starostlivosťou, za podmienok stanovených v Zmluve a v súlade s touto Zmluvou a všetkými jej prílohami, ako aj v súlade so všeobecne záväznými právnymi predpismi SR a EÚ poskytovať Službu.
  3. Definície pojmov používaných v Zmluve a jej prílohách sú uvedené buď priamo v Zmluve alebo v **Prílohe č. 1** Zmluvy.
  4. V prípade, ak Zmluva, ani jej prílohy neobsahujú definíciu pojmu, použije sa na výklad pojmu zákonná definícia pojmu, najmä v zmysle zákona č. 56/2012 Z. z. o cestnej doprave v znení neskorších predpisov a vyhlášky č. 5 /2019 Z. z., ktorou sa vykonávajú niektoré ustanovenia týkajúce sa objednávania verejnej autobusovej dopravy.

**Článok 4**

**PREDMET ZMLUVY**

* 1. Predmetom Zmluvy je poskytovanie Služby zo strany Dopravcu t.j. poskytovanie služieb pravidelnej osobnej prímestskej autobusovej dopravy vo verejnom záujme v dopravnom regióne Liptov, ktorý sa nachádza v územnom obvode Žilinského kraja a to:

1. záväzok Dopravcu pred začatím poskytovania Služby splniť povinnosti uvedené v Zmluve, ako aj záväzok Dopravcu pred začatím poskytovania Služby splniť povinnosti uvedené v Zmluve medzi Dopravcom a Organizátorom;
2. záväzok Dopravcu poskytovať Službu riadne a včas;
3. záväzok Dopravcu zapojiť sa od uzavretia Zmluvy a po dobu trvania Zmluvy do Integrovaného dopravného systému Žilinského samosprávneho kraja (ďalej len ako **„IDS ŽSK**“);
4. súhlas Dopravcu so zapojením sa do dispečersko-clearingového systému, ktorý je zavedený u Organizátora (ďalej len **“DCS IDŽK”)** a súhlas Dopravcu s tým, že Objednávateľ a Organizátor majú právo na použitie informácií a údajov získaných týmto systémom pre účely tejto Zmluvy, pre účely prevádzky IDS ŽSK a pre účely poskytovania prevádzkových údajov o službách vo verejnom záujme v zmysle vyhlášky Ministerstva dopravy a výstavby SR č. 5/2020 Z. z, ktorou sa vykonávajú niektoré ustanovenia týkajúce sa objednávania verejnej osobnej dopravy v znení jej neskorších zmien;
5. záväzok Objednávateľa zaplatiť Dopravcovi za riadne poskytovanie Služby Príspevok;

a to všetko za podmienok stanovených v tejto Zmluve alebo vyplývajúcich z tejto Zmluvy a jej príloh v znení ich neskorších zmien vykonaných v súlade s touto Zmluvou a za podmienok stanovených v Zmluve medzi Dopravcom a Organizátorom alebo vyplývajúcich zo Zmluvy medzi Dopravcom a Organizátorom a jej príloh v znení ich neskorších zmien vykonaných v súlade so Zmluvou medzi Dopravcom a Organizátorom.

**Článok 5**

**VYMEDZENIE ZAČATIA POSKYTOVANIA SLUŽBY, ROZSAHU SLUŽBY**

**A PRAVIDIEL PRE ZMENU ROZSAHU SLUŽBY**

* 1. Dopravca sa zaväzuje, že:

1. začne poskytovať Službu **od 1. 10. 2022** (vrátane),
2. bude poskytovať Službu **v rozsahu**  ................. **kilometrov**. (ďalej ako **„Východiskový rozsah Služby“). Východiskový rozsah Služby je daný celkovým počtom kilometrov, ktorý Dopravca uviedol vo svojej Ponuke.** 
   1. Objednávateľ na základe tejto Zmluvy a po splnení zákonných podmienok udelí Dopravcovi príslušné dopravné licencie na Autobusových linkách uvedených v Prílohe č. 3 Zmluvy v znení prípadných neskorších zmien Autobusových liniek v dôsledku zmeny rozsahu Služby alebo aktualizácie Cestovných poriadkov.
   2. Pred začatím poskytovania Služby dôjde k úprave východiskových cestovných poriadkov, ktoré tvoria **Prílohu č. 3 Zmluvy, podľa v tom čase existujúcich potrieb dopravnej obslužnosti územia**. Podľa rozsahu Zmeny sa bude postupovať v súlade s bodmi 5.6 a nasl. tohto článku Zmluvy.
   3. Objednávateľ je oprávnený požadovať a Dopravca sa zaväzuje akceptovať **zmeny v rozsahu poskytovania Služby oproti** **Východiskovému rozsahu Služby** podľa bodu 5.1 písm. b) Zmluvy za podmienok stanovených ďalej v tejto Zmluve. Dopravca berie na vedomie a súhlasí s tým, že zmeny v rozsahu poskytovania Služby môžu znamenať tak zvýšenie dopravných výkonov, ako aj ich zníženie, najviac však o 15 % oproti Východiskovému rozsahu Služby.
   4. Zmeny v rozsahu poskytovania Služby môžu byť vynútené a Objednávateľom požadované najmä v súvislosti so zmenou dopravných potrieb v území ako napr. vznik alebo zánik školy, školského zariadenia, vznik alebo zánik pracovných príležitostí, alebo v súvislosti s koordináciou spojov (dopravnou optimalizáciou) autobusových liniek a/alebo železničnej dopravy a/alebo mestskej hromadnej dopravy a/alebo v dôsledku zapojenia sa do IDS ŽSK, alebo z dôvodu zmeny štandardov dopravnej obslužnosti alebo zmeny alebo aktualizácie Plánu dopravnej obslužnosti alebo z iných rozhodujúcich okolností v zmysle zákona č. 56/2012 Z. z. o cestnej doprave v znení neskorších predpisov.
   5. Dopravca sa zaväzuje akceptovať **Objednávateľom požadované zmeny v rozsahu poskytovania Služby. Zmeny v rozsahu poskytovania Služby** spočívajú najmä vo zvýšení alebo znížení dopravných výkonov, vo zvýšení alebo znížení počtu potrebných vozidiel vyplývajúce zo zmeny obehov alebo zmeny počtu prepravených cestujúcich, v zmene počtu v jednotlivých kategóriách vozidiel v dôsledku zmeny obehov alebo zmeny počtu prepravených cestujúcich, v zmene cestovných poriadkov alebo režimov cestovných poriadkov alebo v zmene trasy autobusovej linky. Zmeny môžu byť v nasledujúcom rozsahu:
3. **do 1 % Východiskového rozsahu Služby podľa bodu 5.1** **písm. b)** Zmluvy, ak zmena nevyžaduje zmenu dopravnej licencie a Objednávateľ uplatní požiadavku na takúto zmenu najmenej 15 dní pred účinnosťou zmeny. Ak požadovaná zmena vyžaduje zmenu dopravnej licencie, zaväzuje sa Dopravca akceptovať požadovanú zmenu, ak Objednávateľ uplatní požiadavku na takúto zmenu najmenej 2 (dva ) mesiace pred jej účinnosťou, v prípade, že nedôjde k zvýšeniu aktuálneho počtu vozidiel.
4. **od 1 % (vrátane)** **do 5 %Východiskového rozsahu Služby podľa bodu 5.1** **písm. b)** Zmluvy, ak požiadavku na takúto zmenu Objednávateľ písomne oznámi Dopravcovi najmenej 2 (dva) mesiace pred účinnosťou zmeny, v prípade, že nedôjde k zvýšeniu aktuálneho počtu vozidiel.
5. **od 5 % (vrátane) do 15 % (vrátane) Východiskového rozsahu Služby podľa bodu 5.1** **písm. b)** Zmluvy, ak požiadavku na takúto zmenu Objednávateľ písomne oznámi Dopravcovi najmenej 3 (tri ) mesiace pred účinnosťou zmeny. Toto platí v prípade, že nedôjde k zvýšeniu aktuálneho počtu vozidiel.
6. V prípade, že akákoľvek zmena **Východiskového rozsahu Služby podľa bodu 5.1** **písm. b) Zmluvy a** akákoľvek zmena rozsahu Služby uvedená v bode 5.6 v písm. a) až c) Zmluvy spôsobí potrebu zvýšenia aktuálneho počtu vozidiel, Objednávateľ uplatní požiadavku na takúto zmenu najmenej 4 (štyri) mesiace pred účinnosťou zmeny. V prípade, ak dopravca preukázateľne nie je schopný zabezpečiť autobus k oznámenej účinnosti zmeny, potom môže výnimočne zabezpečovať Službu na nevyhnutne objektívne preukázaný čas dodania potrebného vozidla aj Záložným vozidlom, ak dopravca nenájde vhodnejšie riešenie.
   1. Požiadavka na zmenu rozsahu Služby v zmysle bodu 5.6 Zmluvy a/alebo v zmysle bodu 5.15 písm. c) Zmluvy a následná zmena rozsahu Služby sa premietnu do skutočných nákladov Dopravcu, ktoré vstupujú do výpočtu Ceny služby v zmysle bodu 6.1.1.
   2. Zmenu rozsahu Služby podľa bodu 5.6 Zmluvy a/alebo podľa bodu 5.15 písm. b) a/alebo písm. c) Zmluvy Objednávateľ písomne oznámi Dopravcovi tak, že dá Pokyn na zmenu cestovných poriadkov a/alebo dopravných licencií a/alebo zmenu režimu cestovných poriadkov, ktorých sa zmena týka, alebo Pokyn na zmenu počtu vozidiel jednotlivých kategórií vozidiel, alebo Pokyn na zmenu obehov, alebo zmena obehov vyplynie zo zmeny cestovných poriadkov alebo ich režimu (ďalej len **“Pokyn”**). Objednávateľ písomne uvedie aj odkedy má požadovaná zmena začať platiť. Na základe tohto Pokynu Objednávateľa, sa Dopravca zaväzuje, že riadne a včas podá na Dopravný správny orgán, podľa druhu zmeny, buď návrh na začatie konania o udelenie, odňatie alebo zmenu dopravnej licencie spolu s návrhom nových cestovných poriadkov alebo návrh na schválenie nového cestovného poriadku, a to tak, aby zmena začala platiť od dátumu uvedenom v Pokyne Objednávateľa. Od okamihu schválenia dopravnej licencie spolu s cestovným poriadkom Dopravným správnym orgánom a/alebo od okamihu schválenia cestovného poriadku Dopravným správnym orgánom je pre plnenie záväzku poskytovať Službu záväzný schválený cestovný poriadok Dopravným správnym orgánom.
   3. V prípade, ak Dopravca poruší povinnosť, ktorá pre neho vyplýva z bodu 5.8 Zmluvy a/alebo z bodu 5.15 Zmluvy a/alebo z Článku 17 Zmluvy a týka sa zmeny cestovných poriadkov alebo ich režimu a/alebo zmeny dopravnej licencie a/alebo iných zmien a toto porušenie bude mať za následok, že zmena rozsahu Služby nie je zavedená v termíne požadovanom Objednávateľom, Zmluvné strany sa dohodli, že tie autobusové linky a/alebo spoje na autobusových linkách, ktoré boli zmenou dotknuté tak, že nemali byť ďalej prevádzkované buď vôbec alebo by mali byť prevádzkované v menšom rozsahu, prestávajú byť okamihom, kedy mala zmena nadobudnúť platnosť, predmetom tejto Zmluvy a náklady, ktoré Dopravcovi vykonaním týchto autobusových liniek vznikli, nebudú Dopravcovi uhradené. Tým nie je dotknuté právo Objednávateľa požadovať voči Dopravcovi zaplatenie zmluvnej pokuty a náhradu škody v celom rozsahu spôsobenej škody.
   4. Objednávateľ je oprávnený požadovať a Dopravca sa zaväzuje bezvýhradne akceptovať pokyn Objednávateľa naaktualizáciu Cestovných poriadkov. Aktualizáciou Cestovných poriadkov počas poskytovania Služby sa na účely Zmluvy považujú zmeny, ktoré vyplynú:
7. zo zmien cestovných poriadkov železničnej dopravy;
8. z koordinácie spojov (dopravnej optimalizácie) autobusových liniek a/alebo železničnej dopravy a/alebo mestskej hromadnej dopravy;
9. zo zapojenia sa do IDS ŽSK alebo do iných integrovaných dopravných systémov
10. alebo z iných rozhodujúcich okolností ako napríklad vznik alebo zánik školy, školského zariadenia, vznik alebo zánik pracovných príležitostí a podobne.

V prípade, ak aktualizácia Cestovných poriadkov bude spojená so zvýšením alebo znížením dopravných výkonov oproti Východiskovému rozsahu Služby podľa bodu 5.1 písm. b) Zmluvy, postupuje sa ako pri zmene rozsahu Služby podľa bodov 5.6 a nasl. Zmluvy.

V prípade, ak aktualizované Cestovné poriadky majú vplyv na zmenu kilometrickej dĺžky jednotlivých Spojov, Objednávateľ oznámi Dopravcovi **novú kilometrickú dĺžku** zistenú z mapových podkladov DCS IDŽK, ktorý prevádzkuje Organizátor. V prípade, že Dopravca nebude s kilometrickou dĺžkou stanovenou Objednávateľom súhlasiť, bude musieť Objednávateľovi do 15 dní odo dňa oznámenia novej kilometrickej dĺžky zo strany Objednávateľa hodnoverne preukázať, že ním stanovená kilometrická dĺžka nie je správna. Za hodnoverné preukázanie, že nová kilometrická dĺžka oznámená Objednávateľom nie je správna, sa považuje zistenie kilometrickej dĺžky certifikovaným meradlom v zmysle vyhlášky Úradu pre normalizáciu, metrológiu a skúšobníctvo Slovenskej republiky č. 161/2019 Z. z. o meradlách a metrologickej kontrole.

* 1. Aktualizovaný Cestovný poriadok sa stane pre Dopravcu záväzným schválením Dopravným správnym orgánom a platí od dátumu v ňom uvedenom ako deň platnosti.
  2. Dopravca sa zaväzuje, že pri každej aktualizácii Cestovných poriadkov vrátane aktualizácie východiskových Cestovných poriadkov v zmysle bodu 5.3 alebo pri každej zmene rozsahu Služby, vypracuje a predloží Objednávateľovi na odsúhlasenie aktualizované Obehy, najneskôr do 10 pracovných dní po oznámení aktualizácie Cestovných poriadkov alebo zmeny rozsahu Služby. Súčasťou predložených aktualizovaných Obehov musí byť aj návrh na aktualizovaný počet Základných a Záložných vozidiel. Objednávateľ je povinný sa k predloženým aktualizovaným Obehom a aktualizovanému počtu Základných a Záložných vozidiel vyjadriť do 10 dní odo dňa doručenia návrhu Dopravcu.

Zmluvné strany sa v súlade s bodom 8.3 dohodnú na výbere Odborného experta v oblasti tvorby cestovných poriadkov a Obehov resp. sa Odborný expert vylosuje (ďalej len **“Odborný expert”**). V prípade, že Objednávateľ neodsúhlasí návrh aktualizácie Obehov a návrh aktualizácie počtu Základných a Záložných vozidiel predložený Dopravcom, stanoví Obehy a potrebný počet vozidiel Odborný expert. Náklady na službu poskytnutú Odborným expertom podľa tohto bodu znášajú zmluvné strany v pomere 50:50.

* 1. Objednávateľ je oprávnený Dopravcovi **určiť,** ktoré **Spoje** bude Dopravca **realizovať vozidlom príslušnej veľkostnej kategórie.** Uplatnenie tohto práva zo strany Objednávateľa nebude mať vplyv na počet a štruktúru existujúceho vozidlového parku Dopravca, tzn. že Dopravca nebude povinný z dôvodu uplatnenia tohto práva zo strany Objednávateľa meniť počet a štruktúru aktuálneho vozidlového parku. Týmto nie sú dotknuté ostatné ustanovenia článku 5 Zmluvy upravujúce zmeny v rozsahu Služby, aktualizáciu Cestovných poriadkov a Obehov a na to nadväzujúcu zmenu počtu vozidiel.
  2. Zmluvné strany berú na vedomie, že počas platnosti príslušných Cestovných poriadkov môže dôjsť k dočasným zmenám, alebo úpravám organizácie prevádzky Základných vozidiel v dôsledku dočasnej zmeny trasy autobusovej linky alebo spoja na nej v dôsledku výluk, uzávierok, obchádzok, vedením Posilového spoja. **Za Nerealizované spoje** **sa považujú spoje nerealizované z dôvodu nezjazdnosti ciest alebo z dôvodu nerealizovania “Autobusu na zavolanie”.** Pre účely Zmluvy sa považujú za relevantné iba tie zmeny, ktoré Dopravca vykáže vo výkaze výkonov a Objednávateľ odsúhlasí v rámci zúčtovania. Rozsah týchto zmien sa nezapočítava do zmien rozsahu Služby podľa bodu 5.4 a 5.6 tejto Zmluvy.
  3. Zmluvné strany sa dohodli, že **akékoľvek** **zmeny v rozsahu poskytovania Služby** **oproti Východiskovému rozsahu Služby podľa bodu 5.1 písm. b)** Zmluvy spočívajúce vo zvýšení alebo znížení rozsahu poskytovania Služby **o viac než 15 %** sú možné **iba v týchto prípadoch:**

1. **na základe vzájomnej písomnej dohody** Zmluvných strán v súlade so zákonom č. 343/2015 Z. z. o verejnom obstarávaní a  o zmene a doplnení niektorých zákonov v znení neskorších predpisov;
2. **v prípade, ak sa postupuje podľa článku 17 - Mimoriadna situácia bodov 17.1 až 17.4 Zmluvy;**
3. **v prípade, ak hrozí alebo ak nastane situácia, že výdavky rozpočtu Objednávateľa na prímestskú autobusovú dopravu v rozpočtovom roku presiahnu 30 % z rozpočtovo určeného výnosu dane z príjmov** pre Žilinský samosprávny kraj, ktorý je rozdeľovaný podľa zákona č. 564/2004 Z.z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších zmien a podľa nariadenia vlády SR č. 668/2004 Z. z. o rozdeľovaní výnosu z dane z príjmov územnej samospráve v znení neskorších zmien, je Objednávateľ oprávnený požiadať Dopravcu o rokovanie za účelom dosiahnutia dohody o riešení vzniknutej nepriaznivej ekonomickej situácie Objednávateľa. V prípade, ak zmluvné strany nedosiahnu vzájomnú dohodu o riešení vzniknutej nepriaznivej ekonomickej situácie Objednávateľa v lehote do 3 (troch) mesiacov od doručenia písomnej žiadosti Objednávateľa o rokovanie Dopravcovi, **Objednávateľ je oprávnený dať Dopravcovi písomný Pokyn znížiť rozsah poskytovania Služby o viac ako 15 % avšak najviac do 30 %** oproti Východiskovému rozsahu Služby podľa bodu 5.1 písm. b) Zmluvy a to najmenej najmenej 3 (tri ) mesiace pred účinnosťou zmeny a Dopravca sa zaväzuje takýto Pokyn Objednávateľa akceptovať. **Podľa tohto ustanovenia písm. c) bodu 5.15 Zmluvy sa bude postupovať aj v prípade, ak sa Objednávateľ dostane do nútenej správy.**
   1. Zmluvné strany sa dohodli, že ak má Dopravca s Objednávateľom uzavretých viacero zmlúv o službách prímestskej autobusovej dopravy vo verejnom záujmea v rámci zmeny v poskytovaní rozsahu Služby v jednom dopravnom regióne vznikne potreba zvýšiť počet vozidiel, a táto zmena sa preukázateľne dá zabezpečiť využitím vozidla z iného dopravného regiónu, tak na zabezpečenie tejto zmeny bude použité vozidlo Dopravcu z iného regiónu, na ktorý má uzavretú s Objednávateľom zmluvu službách prímestskej autobusovej dopravy vo verejnom záujme; to neplatí v prípade prvej aktualizácií cestovných poriadkov pred začatím poskytovania Služby. Rozsah takto odjazdených kilometrov bude zohľadnený v zmluve týkajúcej sa dopravného regiónu, v ktorom skutočne bude presunuté vozidlo jazdiť. Náklady na takéto Základné vozidlo, budú zohľadnené podľa tej zmluvy, v zmysle ktorej je vozidlo evidované.

**Článok 6**

**CENA SLUŽBY A ZÚČTOVANIE**

* 1. **Cena služby a zálohy**
     1. Zmluvné strany sa dohodli, že Cena Služby za príslušný kalendárny rok sa určí ako súčet:
     2. výšky skutočných nákladov Dopravcu podľa účtovnej evidencie za príslušný kalendárny rok, ktoré Objednávateľ uznal pri vykonávaní štvrťročných kontrol podľa bodu 6.4.3, a to v protokoloch vydaných za štyri kalendárne štvrťroky príslušného kalendárneho roka podľa bodu 6.4.5, prípadne ktoré ako opodstatnené uznal súdny znalec podľa bodu 6.4.5, a
     3. primeraného zisku, ktorý sa určí podľa vzorca

**Primeraný zisk = CCZISK0KMX x KMCPX**

index X označuje veľkostnú skupinu vozidiel (veľkokapacitné vozidlo, štandardné vozidlo, nízkokapacitné vozidlo)

CCZISK0KMX je zisk na jeden kilometer, ktorý Dopravca uviedol vo svojej Ponuke

KMCPX je počet Objednávateľom uznaných ubehnutých Tarifných kilometrov, Obehových kilometrov, Technologických kilometrov, obchádzok, výluk, Posilových spojov, ktoré Objednávateľ uznal ako opodstatnené v príslušnom kalendárnom roku,

maximálne však do výšky objektivizovanej Maximálnej ceny služby podľa bodu 6.2.4. Pre vylúčenie pochybností platí, že pokiaľ hodnota súčtu skutočných uznaných nákladov a primeraného zisku podľa tohto bodu 6.1.1 presiahne hodnotu objektivizovanej Maximálnej ceny služby podľa bodu 6.2.4, Cena Služby sa bude rovnať hodnote objektivizovanej Maximálnej ceny služby podľa bodu 6.2.4.

* + 1. Zmluvné strany sa dohodli, že Cena Služby bude Dopravcovi uhradená vyplatením mesačných záloh a ich zúčtovaním s Cenou Služby za príslušný kalendárny rok pri zohľadnení Tržieb z cestovného a Iných výnosov v zmysle bodu 6.4.6. Výsledok zúčtovania môže byť preplatok alebo nedoplatok, pri vysporiadaní ktorého sa postupuje v zmysle bodov 6.4.9. a 6.4.10.
    2. Objednávateľ vypočíta výšku mesačných záloh na celý príslušný kalendárny rok a túto oznámi Dopravcovi, najneskôr do 31.12. predchádzajúceho kalendárneho roka. Výška mesačnej zálohy bude v každom mesiaci počas kalendárneho roka rovnaká a určí sa nasledovne:

**ZALM = 0,90 x ({ CSPOLUX + PVPX x ROPX} – TPLAN ) / 12**

ZALM je výška mesačnej zálohy

index X označuje veľkostnú skupinu vozidiel (veľkokapacitné vozidlo, štandardné vozidlo, nízkokapacitné vozidlo)

CSPOLUX je Cena Služby podľa posledného ročného zúčtovania a pre prípad, že ešte žiadne ročné zúčtovanie nebolo urobené je CSPOLUX  východisková hodnota z Ponuky Dopravcu CSPOLU0 podľa bodu 6.3.3

PVPX je mesačný priemerný počet Základných a Záložných vozidiel za kalendárny rok pre každú veľkostnú kategóriu, v ktorom sa záloha počíta a pre prípad prvého roku východiskový počet vozidiel podľa bodu 6.3.9

ROPX sú ročné náklady na jedno Základné alebo Zálohové vozidlo, vrátane informačného a odbavovacieho systému a ostatných pevných zariadení ako je napr. stojan na lyže, zabudované v autobuse samostatne pre každú veľkostnú kategóriu podľa bodu 6.3.9

TPLAN sú priemerné mesačné Tržby v kalendárnom roku, v ktorom sa záloha počíta vynásobené číslom 12. V období, keď ešte nie sú k dispozícii hodnoty z plnenia Zmluvy za kalendárny rok, použije Objednávateľ historické údaje z regiónu Liptov.

* + 1. Mesačná záloha je splatná do 25-teho dňa príslušného kalendárneho mesiaca. V prípade, ak od začiatku poskytovania Služby do konca prvého mesiaca poskytovania Služby alebo v poslednom mesiaci poskytovania Služby neuplynie celý mesiac, poskytne sa Dopravcovi alikvotná časť mesačnej Zálohy.
    2. Povinnosť Objednávateľa zaplatiť mesačnú zálohu je splnená dňom odpísania príslušnej čiastky z účtu Objednávateľa na účet Dopravcu. Dopravca môže požiadať Objednávateľa o vyplatenie mimoriadnej zálohy, ak sú dané dôvody hodné osobitného zreteľa, ktoré odôvodňujú poskytnutie tejto mimoriadnej zálohy. Výška mimoriadnej zálohy, dôvody jej poskytnutia, lehota jej splatnosti a spôsob jej zúčtovania budú dohodnuté medzi Objednávateľom a Dopravcom osobitnou písomnou dohodou.
    3. Pokiaľ Dopravca neposkytne v niektorom kalendárnom štvrťroku pri kontrole skutočných nákladov v zmysle bodu 6.4.3 a 6.4.4 Objednávateľovi riadnu súčinnosť tak, aby Objednávateľ dokázal overiť či deklarované skutočné náklady sú skutočne v deklarovanej výške zaúčtované v účtovnej evidencii Dopravcu, alebo aby dokázal overiť či skutočné náklady boli vynaložené opodstatnene a v cenách na trhu v danom mieste a čase obvyklých, výška mesačnej zálohy sa zmení podľa nasledovného vzorca a takto určená výška mesačnej zálohy bude platiť až do skončenia platnosti Zmluvy:

**ZALM = 0,6 x ({ CSPOLUX + PVPX x ROPX} – TPLAN ) /12**

* + 1. Pre vylúčenie pochybností platí, že prvý krát bude mesačná záloha vyplatená v prvom mesiaci poskytovania Služby. Dopravca nemá nárok na zálohy v období pred nástupom na poskytovanie Služby.
  1. **Maximálna cena služby** 
     1. Zmluvné strany sa dohodli, že na každý príslušný kalendárny rok bude Dopravca predkladať a Objednávateľ odsúhlasovať finančný plán vo forme aktualizovanej Prílohy č. 12 - Finančný plán a skutočné náklady. Dopravca predloží finančný plán do 31.7. roka bezprostredne predchádzajúceho príslušnému kalendárnemu roku, pre ktorý sa finančný plán predkladá. Vo finančnom pláne na príslušný kalendárny rok Dopravca kvalifikovane odhadne (i) plánovanú Maximálnu cenu služby pričom doplní odhad valorizačných hodnôt pri nákladoch na PHM, Mzdových nákladoch a Ostatných nákladoch, s akými počítal a (ii) plánované náklady na príslušný kalendárny rok pričom vyplní všetky kategórie nákladov uvedených v Prílohe č. 12. Objednávateľ sa k návrhu finančného plánu vyjadrí do 10 kalendárnych dní odo dňa doručenia.
     2. Predložený a Objednávateľom odsúhlasený finančný plán na príslušný kalendárny rok podľa bodu 6.2.1 Dopravca najneskôr do 28.2. príslušného kalendárneho roka zaktualizuje tak, že plánovanú Maximálnu cenu služby určí podľa nasledovného vzorca a tomu prispôsobí plánované náklady vo všetkých kategóriách nákladov:

**MAXCSPLAN = {CPRSPOLUX x (KMPLANX/KMVP**0**X ) + PVPX x ROPX } + SN**

MAXCSPLAN je aktualizovaná plánovaná Maximálna ceny služby na príslušný kalendárny

rok

index X označuje veľkostnú skupinu vozidiel podľa TPŠ (štandardné vozidlo, veľkokapacitné vozidlo, nízkokapacitné vozidlo)

CPRSPOLUX je východisková cena služby valorizovaná podľa bodov 6.3.4 až 6.3.8 a pre prípad, že niektorý parameter ešte nebol Štatistickým úradom zverejnený, Dopravca pre výpočet použije odhad niektorého štátneho orgánu napríklad Národnej banky Slovenska

KMPLANX je kvalifikovaným odhadom Dopravcu určený počet celkových kilometrov zohľadňujúci aktuálny stav Cestovných poriadkov a Obehov ku dňu resp. obdobiu kedy sa plánovaná Maximálna cena služby aktualizuje

KMVP0X je východiskový počet celkových kilometrov podľa bodu 5.1 písm. b)

PVPX je počet Základných a Záložných vozidiel pre každú veľkostnú kategóriu, ktorý je aktuálny ku dňu výpočtu aktualizovanej plánovanej Maximálnej ceny služby. Do počtu Základných a Záložných vozidiel sa počítajú len:

* + 1. Nové vozidlá do veku 120 mesiacov vrátane odo dňa začatia poskytovania Služby. Za Nové vozidlá sa považujú vozidlá, ktorých mesiac prvej evidencie je tri a menej mesiacov pred mesiacom začatia poskytovania Služby;
    2. Jazdené vozidlá do veku 120 mesiacov vrátane, od mesiaca ich prvej evidencie. Za Jazdené vozidlá sa považujú vozidlá, ktorých mesiac prvej evidencie je štyri a viac mesiacov pred mesiacom začatia poskytovania Služby.

ROPX sú ročné náklady na jedno vozidlo v zmysle bodu 6.3.9. V prípade ak sa výpočet plánovanej Maximálnej Ceny Služby realizuje za neúplný kalendárny rok, tak sa do výpočtu započíta len alikvotná časť ročných nákladov na vozidlo.

SNsú plánované priamo preplácané skutočné náklady na príslušný rok, ktorými sú:

1. poplatok za prístup (vstup) spoja prímestskej dopravy na autobusové stanice, ktorý sa platí v zmysle § 23 ods. 1 zákona č. 56/2012 Z. z. o cestnej doprave v znení neskorších predpisov,
2. mýto,
3. daň z motorových vozidiel,
4. poplatky platené Organizátorovi podľa Zmluvy medzi Dopravcom a Organizátorom,
5. náklady na výmenu označníkov.
   * 1. Dopravca sa zaväzuje na požiadanie Objednávateľa zaktualizovať finančný plán, pokiaľ v priebehu plnenia Zmluvy nastane zásadná zmena východiskových skutočností, z ktorých Dopravca vychádzal pri spracovaní finančného plánu podľa bodu 6.1.1 resp. jeho aktualizácii podľa bodu 6.2.2. Ak Objednávateľ požiada Dopravcu o aktualizáciu finančného plánu v zmysle tohto bodu, Dopravca je povinný aktualizovaný finančný plán predložiť do 15 dní odo dňa doručenia požiadavky.
     2. Plánovaná Maximálna cena služby uvedená vo finančnom pláne podľa bodu 6.2.2 na príslušný kalendárny rok sa po uplynutí príslušného kalendárneho roku bude pre účely ročného zúčtovania objektivizovať podľa nasledovného vzorca:

**MAXCSOBJ = {CSPOLUX x (KMCPX/KMVP**0**X ) + CCZISK0KMX x KMCPX + PVPX x ROPX } + SN**

MAXCSOBJ je objektivizovaná Maximálna cena služby na príslušný kalendárny rok

index X označuje veľkostnú skupinu vozidiel podľa TPŠ (štandardné vozidlo, veľkokapacitné vozidlo, nízkokapacitné vozidlo,)

CSPOLUX je východisková cena služby CSPOLU0 podľa bodu 6.3.3 aktualizovaná v súlade s bodmi 6.3.4 až 6.3.8

CCZISK0KMX je zisk na jeden kilometer, ktorý Dopravca uviedol vo svojej Ponuke

KMCPX je Objednávateľom uznaný skutočný počet ubehnutých Tarifných kilometrov, Obehových kilometrov, Technologických kilometrov, obchádzok, výluk a Posilových spojov

KMVP0X je východiskový počet kilometrov podľa bodu 5.1 písm. b)

PVPX je v súlade s bodom 5.12 vzájomne odsúhlasený alebo Odborným expertom stanovený priemerný počet Základných a Záložných vozidiel za mesiac v príslušnom kalendárnom roku pre každú veľkostnú kategóriu. Do počtu Základných a Záložných vozidiel sa počítajú len:

i Nové vozidlá do veku 120 mesiacov vrátane odo dňa začatia poskytovania Služby. Za Nové vozidlá sa považujú vozidlá, ktorých mesiac prvej evidencie je tri a menej mesiacov pred mesiacom začatia poskytovania Služby;

ii Jazdené vozidlá do veku 120 mesiacov vrátane od mesiaca ich prvej evidencie. Za Jazdené vozidlá sa považujú vozidlá, ktorých mesiac prvej evidencie je štyri a viac mesiacov pred mesiacom začatia poskytovania Služby.

Počet vozidiel bude vypočítaný pre každý mesiac samostatne podľa stavu k poslednému dňu v príslušnom mesiaci.

ROPX sú ročné náklady na jedno vozidlo v zmysle bodu 6.3.9. V prípade ak sa výpočet objektivizovanej Maximálnej ceny Služby realizuje za neúplný kalendárny rok, tak sa do výpočtu započíta len alikvotná časť ročných nákladov na vozidlo.

SNsú priamo preplácané skutočné náklady, ktoré vznikli Dopravcovi za príslušný kalendárny rok, ktorými sú:

1. poplatok za prístup (vstup) spoja prímestskej dopravy na autobusové stanice, ktorý sa platí v zmysle § 23 ods. 1 zákona č. 56/2012 Z. z. o cestnej doprave v znení neskorších predpisov,
2. mýto,
3. daň z motorových vozidiel,
4. poplatky platené Organizátorovi podľa Zmluvy medzi Dopravcom a Organizátorom
5. náklady na výmenu označníkov.
   * 1. Pokiaľ v priebehu príslušného kalendárneho roku po schválení finančného plánu dôjde k mimoriadnej udalosti (mimo poistných udalostí), ktorá vyvolá znížené/zvýšené náklady iné ako tie, ktoré vstupujú do výpočtu podľa bodu 6.2.4, tak v dôsledku takéhoto mimoriadneho zníženia/zvýšenia nákladov sa nebude plánovaná Maximálna cena služby aktualizovať ani objektivizovať a tieto náklady budú Dopravcovi preplatené na základe kontroly zaúčtovaných dokladov a po schválení Objednávateľom.
     2. Pokiaľ sa Dopravca dostane do omeškania s predložením aktualizovanej Prílohy č. 12 podľa bodov 6.2.1 alebo 6.2.2 Objednávateľ je oprávnený až do času ich predloženia Dopravcovi nevyplácať mesačné zálohy na poskytovanie Služby. Týmto nie je dotknutá povinnosť Dopravcu riadne a včas poskytovať Službu.
   1. **Východisková cena a náklady na vozidlá**
      1. Pre určenie parametrov “východisková cena” a “ročné náklady na vozidlo”, ktoré budú vstupovať do výpočtu objektivizovanej Maximálnej ceny služby podľa bodu 6.2.4 sa bude postupovať podľa nasledovných ustanovení tohto článku 6.3.
      2. Východisková cena bez zisku je ročná cena služby uvedená v Ponuke Dopravcu bez zisku a tvoria ju nasledovné časti ceny :

**CSPOLU0** = **CCPHM0X + CCCP0X + CCON0X**

index X označuje veľkostnú skupinu vozidiel (veľkokapacitné vozidlo, štandardné vozidlo, nízkokapacitné vozidlo)

CCPHM0X  je časť ceny za náklady na pohonné hmoty “PHM” – náklady na spotrebovanú naftu alebo CNG - stlačený zemný plyn

CCCP0X je časť ceny za “Cenu práce” – náklady na mzdy, náklady na sociálne a zdravotné zabezpečenie a súvisiace osobné náklady na vodičov a ostatných zamestnancov v súlade so štruktúrou finančného plánu

CCON0X je časť ceny za „Ostatné náklady“– ostatné náklady súvisiace s poskytovaním Služby nezahrnuté v CCPHM0 a CCCP0 ani v cene jedného Základného vozidla uvedenej v bode 6.3.9

* + 1. Východisková cena služby a jej časti, ktoré po aktualizácii podľa bodov 6.3.4 až 6.3.8 budú vstupovať do výpočtu objektivizovanej Maximálnej ceny služby podľa bodu 6.2.4 sú nasledovné:

| **Veľkostná kategória** | **Spolu cena** | **časť ceny**  **náklady na PHM** | **časť ceny**  **Cena práce** | **časť ceny Ostatné náklady** | **časť ceny**  **Zisk (uvedená v €/km)** |
| --- | --- | --- | --- | --- | --- |
|  | **CSPOLU0** | **CCPHM0** | **CCCP0** | **CCON0** | **CCZISK0KM** |
| Veľkokapacitné vozidlo - VKV |  |  |  |  |  |
| Štandardné vozidlo - ŠKV |  |  |  |  |  |
| Nízkokapacitné vozidlo - NKV |  |  |  |  |  |
| Spolu **CSPOLU0** |  |  |  |  | **x** |

* + 1. Aktualizovaná cena v EUR za príslušný uplynulý kalendárny rok bude určená súčtom aktualizovaných jednotlivých častí ceny za každú veľkostnú skupinu vozidiel podľa vzorca:

**CSPOLU = CCPHMUX + CCCPUX + CCONUX**

index X označuje veľkostnú skupinu vozidiel (veľkokapacitné vozidlo, štandardné vozidlo, nízkokapacitné vozidlo)

Aktualizácia jednotlivých častí ceny za PHM, Cenu práce a Ostatné náklady je uvedená v bodoch 9.5 až 9.8 Zmluvy.

Pred prvým zúčtovaním budú mechanizmy aktualizácie použité primeraným spôsobom podľa počtu mesiacov medzi lehotou na predkladanie ponúk a začatím poskytovania Služby.

* + 1. **Aktualizácia časti ceny za náklady na “PHM”**

**CCPHM0** časť ceny za náklady na PHM, uvedená v bode 6.3.3 sa bude ročne aktualizovať v závislosti na zmene Priemerných cien pohonných látok v SR pre ukazovateľ „Motorová nafta“ alebo “CNG” zverejňovaných Štatistickým úradom SR. Aktualizovaná hodnota bude vypočítaná ročne podľa nasledujúceho vzorca:

**CCPHMUX =CCPHM0X x [KPHMU/KPHM0]**

index X označuje veľkostnú skupinu vozidiel (veľkokapacitné vozidlo, štandardné vozidlo, nízkokapacitné vozidlo)

CCPHMUX je aktualizovaná časť ceny za PHM pre príslušný kalendárny rok. Hodnota bude zaokrúhlená na celé eurá (EUR)

CCPHM0X je východisková časť ceny uvedená v bode 6.3.3 (EUR)

KPHMU je priemerná cena motorovej nafty alebo CNG v SR za kalendárny rok, pre ktorý je vypočítaná aktualizovaná časť ceny CCPHMU (EUR)

KPHM0 je priemerná cena motorovej nafty vo výške ....... alebo priemerná cena CNG vo výške ......... *(doplní verejný obstarávateľ pred podpisom zmluvy)* určené akopriemerná cena motorovej nafty alebo CNG v SR za štvrťrok predchádzajúci štvrťroku, v ktorom uplynula lehota na predkladanie ponúk v Procese verejného obstarávania. Táto priemerná cena vychádza z priemerných mesačných cien motorovej nafty alebo CNG v SR zverejnených Štatistickým úradom SR a je vypočítaná ako priemer cien za tri mesiace tvoriace príslušné štvrťroky (EUR).

* + 1. **Aktualizácia časti ceny za náklady na “Cenu práce”**

**CCCP0** časť ceny za “Cenu práce”uvedená v bode 6.3.3 sa bude aktualizovať raz ročne podľa nasledujúceho vzorca pre každú veľkostnú skupinu vozidiel:

**CCCPUX = CCCP0X x KPRIEMU/KPRIEM0**

index X označuje veľkostnú skupinu vozidiel (veľkokapacitné vozidlo, štandardné  
 vozidlo, nízkokapacitné vozidlo)

CCCPUX je aktualizovaná časť ceny “Cena práce”. Hodnota bude zaokrúhlená na celé eurá (EUR)

CCCP0X predstavuje príslušnú časť ceny “Cena práce” podľa bodu 6.3.3 (EUR)

KPRIEMU je priemerná nominálna mesačná mzda zamestnanca hospodárstva SR zverejnená Štatistickým úradom SR za štyri kalendárne štvrťroky bezprostredne predchádzajúce štvrťroku, pre ktorý je vypočítaná CCCPU

KPRIEM0 je priemerná hodnota priemernej mesačnej nominálnej mzdy zamestnanca hospodárstva SR vo výške ....... *(doplní verejný obstarávateľ pred podpisom zmluvy)* určená akopriemer hodnôt priemernej mesačnej nominálnej mzdy zamestnanca hospodárstva SR zverejnených Štatistickým úradom SR za štyri štvrťroky bezprostredne predchádzajúce štvrťroku, v ktorom uplynula lehota na predkladanie ponúk v Procese verejného obstarávania

* + 1. **Aktualizácia časti maximálnej ceny za “Ostatné náklady”**

**CCON0** časť ceny za “Ostatné náklady” uvedená v bode 6.3.3 sa bude aktualizovať raz ročne podľa vývoja „Indexu spotrebiteľských cien oproti bázickému obdobiu“, ukazovateľa „Spotrebiteľské ceny úhrnom“, zverejneného Štatistickým úradom SR. Aktualizovaná hodnota bude vypočítaná podľa nasledujúceho vzorca:

**CCONUX = CCON0X x [KONU / KON0]**

index X označuje veľkostnú skupinu vozidiel (veľkokapacitné vozidlo, štandardné vozidlo, nízkokapacitné vozidlo)

CCONUX je aktualizovaná časť ceny Ostatné náklady. Hodnota bude zaokrúhlená na celé eurá (EUR)

CCON0X je časť ceny Ostatné náklady podľa bodu 6.3.3

KONU je priemerná úroveň spotrebiteľských cien v SR za kalendárny rok, pre ktorý je vypočítaná CCONUX

KON0 je priemerná hodnota úrovne spotrebiteľských cien v SR vo výške ......... *(doplní verejný obstarávateľ pred podpisom zmluvy)* určená akopriemerná úroveň spotrebiteľských cien v SR za štvrťrok predchádzajúci štvrťroku, v ktorom uplynula lehota na predkladanie ponúk v Procese verejného obstarávania.

Hodnoty KONU a KON0 vychádzajú z „Indexu spotrebiteľských cien oproti bázickému obdobiu“, ukazovateľa „Spotrebiteľské ceny úhrnom“ zverejneného Štatistickým úradom SR.

* + 1. **Iné prípady zmeny východiskovej ceny služby**

V prípade, že po predložení ponuky Dopravcu vo verejnom obstarávaní dôjde k zmene alebo prijatiu všeobecne záväzných právnych predpisov SR, ktoré majú za následok preukázateľné zvýšenie skutočných nákladov, v porovnaní s Ponukou Dopravcu, a toto zvýšenie nie je zohľadnené v niektorom zo zmluvných valorizačných mechanizmov, Dopravca môže Objednávateľovi predložiť žiadosť o rokovanie, ktorej prílohami budú:

1. štruktúrovaný prehľad nákladových položiek pred a po zvýšení ceny za poskytovanie Služby, spolu s odkazom na príslušnú zmenu alebo prijatie všeobecne záväzných právnych predpisov SR, s predikciou celkového zvýšenia do konca príslušného kalendárneho roka;
2. účtovné doklady, ktorými Dopravca preukáže skutočné zvýšenie nákladov;
3. návrh riešenia.

Zmluvné strany na základe žiadosti Dopravcu podľa tohto bodu pristúpia k rokovaniu, ktorého predmetom bude nájsť korektné a finančne akceptovateľné riešenie. V prípade, ak výsledkom takéhoto rokovania bude zmena Zmluvy takáto zmena musí byť v súlade s § 18 Zákona o verejnom obstarávaní. Tento postup sa nevzťahuje na zmeny súvisiace s postupným nadobúdaním účinnosti tých zmien všeobecne záväzných právnych predpisov SR, ktoré boli vyhlásené v Zbierke zákonov SR pred vyhlásením verejného obstarávania.

* + 1. Východiskový počet Základných a Záložných vozidiel, ktorý sa bude meniť postupom podľa bodu 5.12 a ročná cena za vozidlá príslušnej kategórie, ktorá je počas trvania Zmluvy pevná, ktoré Dopravca uviedol vo svojej Ponuke sú nasledovné:

| **Veľkostná kategória** | **Ročné náklady  za 1 vozidlo,**  **ROP (v EUR/vozidlo)** | **Východiskový počet Základných vozidiel podľa obehov (v ks)** | **Východiskový počet Záložných vozidiel  (min. 8% k celkovému počtu vozidiel) (v ks)** |
| --- | --- | --- | --- |
| Veľkokapacitné vozidlo - VKV |  |  |  |
| Štandardné vozidlo - ŠKV |  |  |  |
| Nízkokapacitné vozidlo - NKV |  |  | **X** |
| Spolu | **X** |  |  |

ROP - Ročné náklady na jedno vozidlo, vrátane informačného, odbavovacieho systému a ostatných pevných zariadení zabudovaných alebo inštalovaných vo vozidle v súlade s technickými a prevádzkovými štandardmi, používané na poskytovanie Služby, stanovené osobitne pre každú veľkostnú kategóriu.

Počet vozidiel vo veľkostných kategóriách sa môže v závislosti od zmien rozsahu Služby, zmien Cestovných poriadkov alebo zmien veľkosti prepravných prúdov a s nimi súvisiacich Obehov, meniť postupom podľa bodov 5.12.

* 1. **Štvrťročné kontroly skutočných nákladov a ročné zúčtovanie** 
     1. Dopravca sa zaväzuje po uplynutí každého kalendárneho mesiaca predložiť Objednávateľovi nasledovné dokumenty:

(i) **Aktualizovanú Prílohu č. 12** – **Finančný plán a skutočné náklady**, v ktorom sa Dopravca zaväzuje uviesť skutočné náklady, ktoré Dopravcovi vznikli v príslušnom kalendárnom mesiaci a ktoré má evidované v účtovníctve, a to rozpísané podľa kategórií nákladov podľa Prílohy č. 12. Aktualizovanú Prílohu č. 12 Dopravca predloží Objednávateľovi do 20 kalendárnych dní po uplynutí príslušného kalendárneho mesiaca.

(ii) **Výkaz výkonov** za príslušný kalendárny mesiac, v ktorom Dopravca samostatne vykáže celkové skutočné a opodstatnené ubehnuté kilometre pre každú veľkostnú kategóriu vozidiel, samostatne za nerealizované spoje z dôvodu podľa bodu 5.14, samostatne za Posilové spoje, samostatne za Cyklobusy a samostatne za Skibusy, a to najneskôr do 20-teho kalendárneho dňa po skončení príslušného kalendárneho mesiaca. Výkaz výkonov, ktorý Dopravca predloží Objednávateľovi musí byť overený Organizátorom a musí byť predložený vo forme podľa Prílohy č. 9 Zmluvy. Objednávateľ má právo Prílohu č. 9 Zmluvy aktualizovať, pričom aktualizované znenie Dopravcovi písomne oznámi jeden mesiac vopred.

(iii) **Výkaz tržieb a iných výnosov** – prehľad Tržieb z predaja cestovných lístkov a Iných výnosov získaných Dopravcom pri poskytovaní Služby za príslušný kalendárny mesiac s tým, že po zapojení Dopravcu do DCS IDŽK (a to aj v prípade, ak zapojenie do DCS IDŽK nebude znamenať spustenie tarifnej integrácie a ostrej prevádzky IDS ŽSK) Dopravca bude vykazovaťvoči Objednávateľovi samostatne všetky prijaté Tržby z predaja cestovných lístkov a Iných výnosov pri poskytovaní Služby a samostatne tržby, ktoré v súlade s metodikou deľby tržieb v IDS ŽSK Organizátor pomocou softvéru DCS IDŽK pridelí Dopravcovi. Pre vylúčenie pochybností platí, že Dopravca je povinný voči Objednávateľovi vykázať aj tie Tržby, ktoré si v súlade s metodikou deľby tržieb v IDS ŽSK Dopravca ponechá titulom provízie dopravcu ako predajcu za predaj cestovných lístkov alebo akékoľvek iné tržby, ktoré v zmysle metodiky deľby tržieb v IDS ŽSK nevstupujú do clearingu - deľby tržieb v rámci DCS IDS ŽSK. Vo výkaze tržieb a iných výnosov je Dopravca povinný vykazovať aj prípadnú bezplatnú prepravu vybraných kategórií cestujúcich. Výkaz tržieb a iných výnosovbudeDopravca Objednávateľovi predkladať mesačne najneskôr do 20-teho kalendárneho dňa po skončení príslušného kalendárneho mesiaca. Výkaz tržieb a iných výnosov Dopravca predloží vo forme podľa Prílohy č. 9 Zmluvy. Objednávateľ má právo Prílohu č. 9 Zmluvy aktualizovať, pričom aktualizované znenie Dopravcovi písomne oznámi jeden mesiac vopred.

(v) **Dáta o predaji cestovných lístkov** v elektronickej podobe vo formáte CSV v nezmenenej podobe tak, ako boli zapísané a vyčítané z odbavovacieho a predajného zariadenia, a to najneskôr do piatich pracovných dní po skončení príslušného kalendárneho mesiaca. Do týchto dát Dopravca nesmie akokoľvek zasahovať, alebo ich dodatočne pozmeňovať. Dopravca nebude povinný predkladať Objednávateľovi Dáta o predaji cestovných lístkov, ak tieto dáta budú súčasťou DCS IDŽK.

* + 1. Výkaz tržieb a iných výnosov bude obsahovať aj prehľad iných výnosovDopravcu vytvorených pri poskytovaní Služby za príslušný kalendárny mesiac, a to vrátane výnosov získaných z verejných zdrojov (napr. na nákup autobusov alebo iného hmotného alebo nehmotného majetku Dopravcu spolufinancovaných zo štátneho rozpočtu, rozpočtu EÚ, alebo z iného verejného rozpočtu) a poskytnutej štátnej pomoci na prekonanie ekonomických dopadov alebo na kompenzáciu nákladov súvisiacich s opatreniami pre zamedzenie šírenia prenosného ochorenia.
    2. Objednávateľ bude vykonávať štvrťročnú kontrolu skutočných nákladov, ktoré Dopravca uviedol v aktualizovanej Prílohe č. 12 Zmluvy podľa bodu 6.4.1 (i) a to v rozsahu či deklarované skutočné náklady zodpovedajú tomu, čo má Dopravca evidované v účtovníctve a tiež, či skutočné náklady boli dôvodne a opodstatnene vynaložené aj s prihliadnutím na obvyklosť cien v danom mieste a čase. Takéto náklady je Objednávateľ oprávnený neuznať. Okrem toho, je Objednávateľ oprávnený neuznať Dopravcovi:

(i) pri ročnom zúčtovaní skutočné náklady v časti nákladov na PHM, Mzdové náklady a Ostatné náklady (platí pre každú kategóriu jednotlivo), ktoré prekročili príslušnú časť ceny na PHM, Mzdové náklady a Ostatné náklady, ktoré Dopravca uviedol vo svojej Ponuke po valorizácii v príslušnom kalendárnom roku podľa bodov 6.3.4 až 6.3.8 (CSPOLUX) a po zohľadnení zmeny počtu skutočne ubehnutých kilometrov oproti východiskovému počtu kilometrov (KMCPX/KMVP0X );

(ii) pri štvrťročných kontrolách skutočné Iné náklady (položka 2.4.8. v Prílohe č. 12), ktoré prekročili 10% zo skutočných Prevádzkových nákladov (položka 2.0.0. v Prílohe č. 12) bez Operatívneho lízingu (položka 2.4.1. v Prílohe č. 12), Nákladov na zmluvných vodičov (položka 2.4.6. v Prílohe č. 12) a Nákladov na zmluvných pracovníkov (2.4.7. v Prílohe č. 12);

(iii) pri štvrťročných kontrolách skutočné Osobné náklady na ostatných zamestnancov (položka 3.2.0. v Prílohe č. 12), ktoré prekročili 15% zo skutočných Osobných nákladov (položka 3.0.0. v Prílohe č. 12).

* + 1. Pri vykonávaní štvrťročnej kontroly sa Dopravca zaväzuje poskytnúť Objednávateľovi všetku potrebnú súčinnosť na to, aby Objednávateľ dokázal skontrolovať správnosť a úplnosť aktualizovanej Prílohy č. 12, to znamená, že Objednávateľovi poskytne všetku potrebnú súčinnosť na to, aby Objednávateľ overil, že deklarované skutočné náklady má Dopravca skutočne zaevidované v deklarovanej výške v účtovníctve, ako aj aby Objednávateľ overil, že skutočné náklady boli dôvodne a opodstatnene vynaložené aj s prihliadnutím na obvyklosť cien v danom mieste a čase, za ktoré Dopravca obstaral tovary a služby, ktorých sa náklady týkajú.
    2. Objednávateľ začne s vykonávaním štvrťročnej kontroly do 10 kalendárnych dní odo dňa doručenia všetkých dokumentov podľa bodu 6.4.1 a kontrolu ukončí vydaním protokolu do 30 kalendárnych dní odo dňa začatia kontroly. Dopravca sa k protokolu o výsledku kontroly vyjadrí v lehote päť kalendárnych dní. Pokiaľ Dopravca nebude súhlasiť s výsledkom kontroly, je povinný vo vyjadrení uviesť dostatočné odôvodnenie. Do 5 kalendárnych dní odo dňa doručenia vyjadrenia Dopravcu, Objednávateľ zhodnotí či akceptuje vyjadrenie Dopravcu, ktorým rozporuje závery vykonanej štvrťročnej kontroly. Pokiaľ vyjadrenie Dopravcu Objednávateľ akceptuje vyhotoví bezodkladne opravný protokol. Pokiaľ vyjadrenie Dopravcu Objednávateľ neakceptuje, o spore rozhodne súdny znalec. Náklady na znalca bude znášať tá strana, ktorej budú výsledky znaleckého posudku na ťarchu. Pokiaľ sa strany nedohodnú na osobe znalca, Zmluvné strany budú znalca losovať, pričom každá Zmluvná strana navrhne jedného kandidáta. Pokiaľ sa strany nedohodnú na tom, kto bude z dvoch kandidátov losovať, losovať bude štatutárny orgán Objednávateľa. Pokiaľ niektorá zo strán nepredloží kandidáta, platí, že vybraným súdnym znalcom bude predložený kandidát druhej strany. Zmluvný vzťah so znalcom uzavrie Objednávateľ. Pokiaľ výsledok znaleckého posudku pôjde na ťarchu Dopravcu a Dopravca na výzvu Objednávateľ neuhradí náklady na znalca, Objednávateľ bude oprávnený započítať túto pohľadávku voči Dopravcovi proti pohľadávke Dopravcu na uhradenie nedoplatku.
    3. Do troch kalendárnych dní po doručení protokolu zo štvrťročnej kontroly posledného kalendárneho štvrťroku, ktorý Dopravca potvrdil alebo o ktorom rozhodol znalec, Dopravca vykoná ročné zúčtovanie za príslušný kalendárny rok podľa nasledujúceho vzorca:

**ZUCU = CSU - TU - ZU**

**ZUCU**je preplatok alebo nedoplatok za uplynulý kalendárny rok

**CSU**je Cena Služby za uplynulý kalendárny rok podľa bodu 6.1.1

**TU** sú Tržby z cestovného a Iné výnosy za uplynulý kalendárny rok

**ZU**  je súčet Záloh, poskytnutých za uplynulý kalendárny rok

* + 1. Ročné zúčtovanie Dopravca predloží vo forme aktualizovanej Prílohy č. 12, v ktorej budú uvedené (i) skutočné náklady Dopravcu, ktoré Objednávateľ uznal pri vykonaných štvrťročných kontrolách alebo ktoré uznal ako opodstatnené súdny znalec v zmysle bodu 6.4.5, (ii) objektivizovaná Maximálna cena Služby podľa bodu 6.2.4 aj s podrobným výpočtom aktualizovanej východiskovej ceny služby, (iii) výpočet preplatku alebo nedoplatku podľa bodov 6.4.9 alebo 6.4.10., a (iv) výpočet nákladov v zmysle bodu 6.4.3 (i).
    2. Po predložení ročného zúčtovania Dopravcom v zmysle bodov 6.4.6 a 6.4.7 Objednávateľ vykoná kontrolu ročného zúčtovania a vydá záverečný protokol do 3 kalendárnych dní odo dňa doručenia ročného zúčtovania.
    3. V prípade, ak záverečný protokol z kontroly ročného zúčtovania potvrdí vznik nedoplatku na strane Objednávateľa, Objednávateľ je povinný zaplatiť Dopravcovi sumu nedoplatku v lehote do 30 kalendárnych dní odo dňa doručenia záverečného protokolu Dopravcovi. Povinnosť Objednávateľa zaplatiť nedoplatok je splnená dňom odpísania príslušnej čiastky z účtu Objednávateľa na účet Dopravcu.
    4. V prípade, ak záverečný protokol z kontroly ročného zúčtovania potvrdí vznik preplatku na strane Objednávateľa, Dopravca je povinný vrátiť Objednávateľovi sumu preplatku v lehote do 30 kalendárnych dní odo dňa doručenia záverečného protokolu Dopravcovi. Povinnosť Dopravcu vrátiť preplatok je splnená dňom odpísania príslušnej čiastky z účtu Dopravcu na účet Objednávateľa.
    5. Dopravca je povinný poskytnúť Objednávateľovi všetku potrebnú súčinnosť, ktorú možno od neho spravodlivo požadovať na vykonanie štvrťročnej kontroly skutočných nákladov a kontroly ročného zúčtovania, a to aj v priestoroch Dopravcu nahliadnutím do účtovnej evidencie či účtovných dokladov, za účelom overenia správnosti výpočtu objektivizovanej Maximálnej ceny služby podľa bodu 6.2.4, aktualizácie jednotlivých častí ceny služby, Výkazov výkonov, Výkazov tržieb a iných výnosov, Prehľadov vozidlového parku, dát o predaji cestovných lístkov a overenia, že deklarované skutočné náklady má Dopravca skutočne v deklarovanej výške zaevidované v účtovníctve a že tieto náklady boli vynaložené dôvodne a opodstatnene a že tovary a služby, ktorých sa náklady týkajú boli Dopravcom obstarané v cenách na trhu v danom mieste a čase obvyklých.
    6. Pokiaľ sa Dopravca dostane do omeškania s predložením aktualizovanej Prílohy č. 12 podľa bodu 6.4.1 (i), ročného zúčtovania podľa bodov 6.4.7 alebo ostatných dokladov uvedených v bode 6.4.1, Objednávateľ až do času ich predloženia nebude Dopravcovi vyplácať mesačné zálohy na poskytovanie Služby. Týmto nie je dotknutá povinnosť Dopravcu riadne a včas poskytovať Službu.
  1. **Dodatočné požiadavky Objednávateľa**
     1. Pokiaľ v dôsledku okolností, ktoré nebolo možné pri uzavretí Zmluvy predvídať, najmä okolností, ktoré budú dôsledkom technického alebo technologického pokroku, bude mať Objednávateľ požiadavky, ktoré Dopravcovi objektívne zvýšia náklady a s ktorými objektívne nemohol počítať vo svojej ponuke do verejnej súťaže, výsledkom ktorej je Zmluva, Zmluvné strany uzavrú v súlade so zákonom o verejnom obstarávaní dodatok k Zmluve, predmetom ktorého bude špecifikácia požiadavky a cena, ktorú Objednávateľ Dopravcovi za splnenie požiadavky uhradí. Týmito požiadavkami môžu byť najmä požiadavky súvisiace s rozvojom integrácie a tvorbou integrovaných dopravných systémov, s obnovou alebo modernizáciou dispečersko-clearingového systému, technického vybavenia autobusov, informačných tabúľ, odbavovacích zariadení, cyklonosičov a ostatných zariadení.
     2. Cena týchto požiadaviek sa určí buď ako výsledok verejného obstarávania podľa zákona o verejnom obstarávaní, ak budú splnené podmienky pre aplikovanie zákona o verejnom obstarávaní alebo ako výsledok obchodnej verejnej súťaže v zmysle § 281 a nasl. Obchodného zákonníka, ak nebudú splnené podmienky pre aplikovanie zákona o verejnom obstarávaní. Verejné obstarávanie podľa zákona o verejnom obstarávaní alebo obchodnú verejnú súťaž podľa Obchodného zákonníka vykoná Dopravca a Dopravca uzavrie zmluvu na dodanie požiadavky s dodávateľom. Po uzavretí zmluvy medzi Dopravcom a dodávateľom požiadavky, Objednávateľ a Dopravca uzavrú dodatok k Zmluve, predmetom ktorého bude špecifikácia požiadavky a cena v takej výške, aká bola Dopravcom vysúťažená.
     3. Pokiaľ bude Dopravca povinný zabezpečiť požiadavku obstaraním podľa zákona o verejnom obstarávaní, Zmluvné strany spoločne pripravia a vzájomne si odsúhlasia súťažné podklady a zároveň zástupca Objednávateľa bude členom komisie na vyhodnotenie ponúk.
     4. Pokiaľ Dopravca bude zabezpečovať požiadavku obstaraním prostredníctvom obchodnej verejnej súťaže,  Zmluvné strany spoločne pripravia a vzájomne si odsúhlasia podmienky súťaže a zároveň zástupca Objednávateľa bude členom komisie, ktorá bude vyberať najvhodnejší návrh predložený v obchodnej verejnej súťaži. Dopravca a Objednávateľ zverejnia výzvu na podávanie návrhov a podmienky súťaže na webovom sídle Objednávateľa a pokiaľ to Objednávateľ uzná za potrebné aj na iných miestach alebo v médiách s celoslovenskou či regionálnou pôsobnosťou.







**Článok 7**

**ZÁKLADNÉ POVINNOSTI DOPRAVCU PRI POSKYTOVANÍ SLUŽBY**

* 1. Dopravca je povinný poskytovať Službu:

1. v súlade so svojimi záväzkami, ktoré vyplývajú z **Ponuky Dopravcu,** ktorá tvorí **Prílohu č. 2** Zmluvy, ako aj v súlade so súťažnými podkladmi a podmienkami v Procese verejného obstarávania;
2. v súlade s požiadavkami, stanovenými v **Technických a prevádzkových štandardoch ŽSK,** ktorých znenie v čase uzavretia Zmluvy tvorí **Prílohu č. 4** Zmluvy. Zmluvné strany sa dohodli, že Objednávateľ nie je oprávnený po dobu trvania Zmluvy Technické a prevádzkové štandardy ŽSK (ďalej aj len ako **„TPŠ“**), ktoré tvoria Prílohu č. 4 Zmluvy jednostranne aktualizovať.Za nedodržanie Technických a prevádzkových štandardov ŽSK si môže Objednávateľ uplatniť voči Dopravcovi zmluvnú pokutu v súlade so **Sadzobníkom zmluvných pokút**, ktorý je súčasťou Prílohy č. 4 - **Technických a prevádzkových štandardov ŽSK.**
3. podľa aktuálne schválených **Cestovných poriadkov**;
4. v súlade **s  aktuálne platným Cenníkom cestovného ŽSK pre pravidelnú prímestskú dopravu** vydaným Objednávateľom **a v prípade zavedenie integrovanej tarify v súlade s Tarifou IDS ŽSK** vydanou Organizátorom. V čase uzatvárania tejto Zmluvy Cenník cestovného ŽSK pre pravidelnú prímestskú dopravu tvorí **Prílohu č. 5**  Zmluvy. Zmluvné strany sa dohodli, že Objednávateľ a v prípade zavedenia integrovanej tarify Organizátor je oprávnený po dobu trvania Zmluvy Cenník cestovného ŽSK pre pravidelnú prímestskú dopravu, ktorý tvorí Prílohu č. 5 Zmluvy jednostranne aktualizovať. Aktualizované znenie Objednávateľ a po zavedení integrovanej tarify Tarifu IDS ŽSK Organizátor písomne oznámi Dopravcovi vopred, aspoň jeden kalendárny mesiac pred plánovaným zavedením zmeny. Aktualizované znenie je pre Dopravcu záväzné, od termínu zavedenia zmeny stanoveného Objednávateľom alebo Organizátorom v písomnom oznámení. Dopravca je povinný takú zmenu Cenníka cestovného ŽSK pre pravidelnú prímestskú dopravu a/alebo Tarify IDS ŽSK akceptovať a podľa toho upraviť svoju Tarifu Dopravcu a Prepravný poriadok Dopravcu;
5. v súlade so **Prepravným poriadkom Dopravcu**, ktorého znenie v čase uzavretia Zmluvy tvorí **Prílohu č. 7** Zmluvy a v súlade s **Tarifou Dopravcu**, ktorej znenie v čase uzavretia Zmluvy tvorí **Prílohu č. 6.** Tarifa Dopravcu musí byť v súlade s Cenníkom cestovného ŽSK pre pravidelnú prímestskú dopravu vydaným Objednávateľom a po nadobudnutí účinnosti Tarify IDS ŽSK aj v súlade touto tarifou. Prepravný poriadok Dopravcu musí byť v súlade so záväznými podmienkami Prepravného poriadku IDS ŽSK.

Objednávateľ alebo ním splnomocnený Organizátor je oprávnený po dobu trvania Zmluvy podmienky pre vypracovanie Tarify Dopravcu alebo podmienky pre vypracovanie Prepravného poriadku Dopravcu jednostranne aktualizovať. Aktualizované znenie podmienok pre vypracovanie týchto dokumentov Dopravcu písomne oznámia Dopravcovi vopred, aspoň jeden kalendárny mesiac pred plánovaným zavedením zmeny. Aktualizované znenie je pre Dopravcu záväzné od termínu zavedenia zmeny Objednávateľom, stanoveného Objednávateľom alebo Organizátorom v písomnom oznámení. Dopravca je povinný takú zmenu podmienok pre vypracovanie Tarify Dopravcu a pre vypracovanie Prepravného poriadku Dopravcu plne akceptovať;

1. vozidlami, ktorých **priemerný vek** nesmie, po **celú dobu poskytovania Služby prekročiť nasledujúce hodnoty:**

| **Rok poskytovania služby** | **Priemerný vek** | **Rok poskytovania služby** | **Priemerný vek** |
| --- | --- | --- | --- |
| **1 rok** | **6** | **6 rok** | **7** |
| **2 rok** | **6** | **7 rok** | **8** |
| **3 rok** | **6** | **8 rok** | **9** |
| **4 rok** | **6** | **9 rok** | **10** |
| **5 rok** | **6** | **10 rok** | **11** |

Pričom Vek žiadneho vozidla používaného počas poskytovania Služby, teda Základného ani Zálohového nesmie presiahnuť 12 rokov.

1. v súlade s technickými normami SR a EÚ, ako aj v súlade so všeobecne záväznými právnymi predpismi, najmä zákonom č. 56/2012 Z. z. o cestnej doprave v znení neskorších predpisov a súvisiacimi vykonávacími predpismi a vyhláškami;
2. v súlade so Zmluvou s Organizátorom a jej prílohami;
3. v súlade s pravidlami časovej nadväznosti Spojov a s pravidlami ich dodržiavania, ktoré budú Dopravcovi primerane vopred oznámené Objednávateľom a to v prípade Autobusových liniek, ktoré budú v priebehu trvania tejto Zmluvy integrované so spojmi železničnej dopravy a/alebo mestskej hromadnej dopravy; Dopravca sa zaväzuje poskytnúť Objednávateľovi súčinnosť pri spracovaní časovej nadväznosti spojov v súlade s pravidlami pre zostavenie časovej nadväznosti Spojov, ktoré tvoria Prílohu č. 13 Zmluvy;
4. v súlade s ďalšími povinnosťami, ktoré pre Dopravcu vyplývajú z tejto Zmluvy alebo so Zmluvy medzi Dopravcom a Organizátorom.
   1. V prípade rozporu medzi požiadavkami obsiahnutými v dokumentoch, na ktoré odkazuje bod 7.1 Zmluvy, je Dopravca povinný splniť prísnejšiu požiadavku. Objednávateľ a/alebo Organizátor je oprávnený kontrolovať u Dopravcu plnenie týchto povinností a Dopravca je povinný takúto kontrolu strpieť a poskytnúť Objednávateľovi k takej kontrole potrebnú súčinnosť. Na vykonanie kontroly zo strany Objednávateľa sa primerane použijú ustanovenia tejto zmluvy o vykonávaní kontroly štvrťročného zúčtovania; tým nie je dotknuté oprávnenie Objednávateľa ako dopravného správneho orgánu vykonať aj kontrolu alebo odborný dozor podľa a v zmysle zákona č. 56/2012 Z. z. o cestnej doprave v znení neskorších predpisov.
   2. Dopravca je povinný bezodkladne informovať Objednávateľa o akýchkoľvek zmenách v zložení vozidlového parku a jeho výbave, určenej pre poskytovanie Služby podľa tejto Zmluvy, najmä o všetkých skutočnostiach, ktoré by mohli mať vplyv na plnenie povinností podľa tejto Zmluvy alebo ktoré by mohli znamenať duplicitné financovanie z verejných zdrojov. Poskytnutie pomoci z verejných zdrojov (štátny rozpočet, rozpočet EÚ, rozpočet územnej samosprávy) písomne oznámi Dopravca bez zbytočného odkladu, najneskôr do 10-tich pracovných dní od uzavretia zmluvy o poskytnutí pomoci medzi Dopravcom a poskytovateľom pomoci na predpísanom formulári, ktorý tvorí **Prílohu č. 10** Zmluvy. Za zmluvu o poskytnutí pomoci sa na tento účel považuje najmä: zmluva o poskytnutí dotácie, zmluva o poskytnutí nenávratného finančného príspevku alebo akékoľvek iné čerpanie verejnej pomoci, štátnej pomoci alebo pomoci de minimis, aj keby sa dialo bez uzavretia osobitnej písomnej zmluvy medzi Dopravcom a poskytovateľom pomoci.
   3. Dopravca je povinný po celú dobu trvania Zmluvy pri poskytovaní Služby mať platné a účinné všetky potrebné povolenia a licencie na prevádzkovanie Autobusových liniek na príslušných Spojoch, a v prípade potreby o príslušné povolenia a/alebo licencie na príslušnom Dopravnom správnom orgáne riadne a včas požiadať.
   4. V prípade, že Dopravca získa informáciu, že bude v určitý deň vyhlásený štrajk alebo výluka podľa zákona o kolektívnom vyjednávaní, alebo podľa iných predpisov, ktorou bude, alebo môže byť dotknuté plnenie tejto zmluvy, je Dopravca povinný o tejto skutočnosti bezodkladne informovať Objednávateľa. Dopravca je povinný minimalizovať dopady štrajku alebo výluky na plnenie tejto Zmluvy a súčasne je povinný postupovať pri riešení situácie v maximálnej súčinnosti s Objednávateľom. Dopravca je povinný v maximálnom možnom rozsahu, ktorý je po ňom možné spravodlivo požadovať, zaistiť plnenie Služby v deň štrajku alebo výluky vlastným Používanými vozidlami alebo prostredníctvom náhradných dopravcov.
   5. Dopravca je povinný zabezpečovať dopravu na ním prevádzkovaných Autobusových linkách v súlade s podmienkami tejto Zmluvy. Dopravca je povinný zabezpečovať prevádzku v súlade s aktuálne schválenými Cestovnými poriadkami, odsúhlasenými obehmi vozidiel a dohodnutými kategóriami vozidiel s Objednávateľom. Dopravca je povinný dodržiavať podmienky, vyplývajúce z Technických a prevádzkových štandardov ŽSK.
   6. Dopravca nie je oprávnený sám, bez predchádzajúceho výslovného pokynu alebo súhlasu Objednávateľa meniť obsah Cestovných poriadkov, počet Základných a Záložných vozidiel a kategórie vozidiel. Dopravca nie je rovnako oprávnený sám, bez predchádzajúceho výslovného pokynu alebo súhlasu Objednávateľa meniť Tarifu Dopravcu a/alebo Cenník cestovného ŽSK a Prepravný poriadok Dopravcu.
   7. Dopravca je povinný dbať pri plnení predmetu Zmluvy na ochranu životného prostredia a dodržiavať platné technické, bezpečnostné, zdravotné, hygienické a iné predpisy, vrátane predpisov týkajúcich sa ochrany životného prostredia.
   8. Dopravca je povinný zabezpečiť po dobu poskytovania Služby funkčnosť odbavovacích a predajných zariadení Základných a Záložných vozidiel a funkčnosť všetkých ostatných zariadení vyplývajúcich Dopravcovi z Technických a prevádzkových štandardov.
   9. Dopravca je povinný zabezpečiť po dobu poskytovania Služby **prevádzkovú zálohu** vozidiel pre efektívne a plynulé zabezpečenie poskytovania dopravných služieb, ktorá je Dopravcom **tvorená min. 8 % z celkového počtu Základných vozidiel.**
   10. Dopravca sa zaväzuje, že Základné vozidlá a Záložné vozidlá, ktoré sú určené na plnenie tejto Zmluvy, nebude sám alebo prostredníctvom tretích osôb používať na prevádzkovanie akejkoľvek inej osobnej dopravy prevádzkovanej na komerčnom základe alebo ako službu vo verejnom záujme, pokiaľ sa s Objednávateľom na základe osobitnej písomnej dohody nedohodne inak, alebo pokiaľ z článku 5 bodu 5.16 tejto Zmluvy nevyplýva inak.
   11. Dopravca uzavretím tejto Zmluvy a na obdobie trvania tejto Zmluvy bezodplatne poskytuje Objednávateľovi alebo ním určeným tretím osobám celý vnútorný priestor, ako aj celú vonkajšiu plochu všetkých Základných vozidiel a Záložných vozidiel, ktoré sú určené na plnenie tejto Zmluvy, na umiestňovanie reklamy. Za týmto účelom sa Dopravca zaväzuje strpieť umiestnenie tejto reklamy zo strany Objednávateľa alebo ním určených tretích osôb a poskytnúť Objednávateľovi alebo ním určeným tretím osobám všetku potrebnú súčinnosť, najmä je povinný pristaviť vozidlo na výzvu Objednávateľa alebo ním určenej tretej osoby, umožniť vstup do vozidla, ako aj do priestoru, v ktorom Dopravca parkuje vozidlá za účelom umiestnenia alebo odstránenia reklamy. V prípade, ak bude chcieť Dopravca umiestniť vlastnú reklamu a/alebo reklamu Objednávateľa alebo Organizátora propagujúcu Služby poskytované podľa tejto Zmluvy na Základné vozidlá a Záložné vozidlá, ktoré sú určené na plnenie tejto Zmluvy, a to sám alebo prostredníctvom tretích osôb, musí požiadať vopred o písomný súhlas Objednávateľa.
   12. V súvislosti s osadením označníkov Dopravcom sa zmluvné strany výslovne dohodli, že všetky označníky inštalované Dopravcom na základe tejto zmluvy budú ku dňu jej ukončenia prevedené do vlastníctva Objednávateľa za cenu 1,- € bez DPH/ks. Dopravca sa zaväzuje, že počas trvania tejto Zmluvy nepredá označníky a prípadné elektronické tabule inej osobe, ako Objednávateľovi.

**Článok 8**

**POVINNOSTI DOPRAVCU PRED NÁSTUPOM NA AUTOBUSOVÉ LINKY**

* 1. V rámci súčinnosti na uzavretie Zmluvy v Procese verejného obstarávania Dopravca Objednávateľovi hodnoverne preukázal zabezpečenie všetkých budúcich Základných a Záložných vozidiel (napr. zmluva o budúcej kúpnej zmluve, zoznam vlastnených vozidiel, zmluva o budúcej leasingovej zmluve alebo iný obdobný doklad ) v súlade s Prílohou č. 11 Zmluvy Koncepcia zloženia vozidlového parku. Najneskôr do 30 dní od uzavretia Zmluvy sa Dopravca zaväzuje, že Objednávateľovi predloží aj úradne overenú kópiu záväznej objednávky potvrdenej dodávateľom/výrobcom na nákup/výrobu nových vozidiel spolu s úradne overenou kópiou kúpnej zmluvy alebo leasingovej zmluvy, alebo inej obdobnej zmluvy, alebo iný obdobný doklad pre použitie jazdených vozidiel alebo zoznam vlastnených vozidiel alebo kombináciu týchto dokladov v súlade s Prílohou č. 11 Zmluvy Koncepcia zloženia vozidlového parku. Zo všetkých predložených dokladov musí bez pochybností vyplývať, že Dopravca bude mať ku dňu začatia poskytovania Služby zabezpečený potrebný počet všetkých Základných vozidiel a potrebný počet všetkých Záložných vozidiel.
  2. V súlade so zákonom č. 56/2012 Z. z. o cestnej doprave v znení neskorších predpisov a jeho vykonávacích právnych predpisov riadne podá na príslušný Dopravný správny orgán návrh na začatie konania o udelenie príslušných dopravných licencií spolu s návrhom Cestovných poriadkov na rozhodnutie a schválenie; najneskôr 60 (šesťdesiat) kalendárnych dní pred začatím poskytovania Služby.
  3. Zmluvné strany sa formou akceptácie písomného návrhu jednej Zmluvnej strany druhou Zmluvnou stranou dohodnú na výbere Odborného experta v zmysle bodu 5.12 Zmluvy po nadobudnutí účinnosti Zmluvy, najneskôr 60 (šesťdesiat) kalendárnych dní pred začatím poskytovania Služby. V prípade, ak sa Zmluvné strany v lehote podľa predchádzajúcej vety na Odbornom expertovi nedohodnú, Odborného experta určí lós. Losovať sa bude z dvoch odborne spôsobilých kandidátov pričom každá Zmluvná strana navrhne jedného kandidáta. Navrhnutý kandidát musí byť odborníkom v oblasti tvorby cestovných poriadkov a obehov, ktorý má minimálne 5 ročnú prax v oblasti tvorby cestovných poriadkov a obehov pre autobusovú dopravu vo verejnom záujme a ktorý sa priamo podieľal (či už ako dodávateľ alebo zamestnanec) na tvorbe cestovných poriadkov a obehov pre prímestskú autobusovú dopravu na území Slovenskej republiky alebo Českej republiky. Tieto kvalifikačné predpoklady musí navrhujúca strana preukázať životopisom kandidáta a referenciou. Pokiaľ sa strany nedohodnú na tom, kto bude z dvoch kandidátov losovať, losovať bude štatutárny orgán Objednávateľa. Pokiaľ niektorá zo strán nepredloží kandidáta, platí, že Odborným expertom sa stáva predložený kandidát druhej strany. Zmluvné strany nemôžu navrhnúť kandidáta, ktorý je v zamestnaneckom alebo obdobnom vzťahu alebo je/bol dodávateľom k Zmluvnej strane, ktorá kandidáta navrhuje, ani k inému subjektu, ktorý je s touto Zmluvnou stranou majetkovo, personálne alebo inak prepojený.
  4. Dopravca je povinný najneskôr 6 (šesť) mesiacov pred začatím poskytovania Služby oznámiť Objednávateľovi budúce umiestnenie vozidlového parku.
  5. Organizátor bude plnenie jednotlivých povinností Dopravcom pred začatím poskytovania Služby, ktoré pre Dopravcu vyplývajú zo Zmluvy medzi Dopravcom a Organizátorom oznamovať Objednávateľovi priebežne, a to predložením písomného protokolu od Organizátora alebo potvrdením/vyjadrením Organizátora o splnení/nesplnení povinnosti.

**Článok 9**

**INTEGRÁCIA A ORGANIZÁCIA DOPRAVY**

* 1. Dopravca je oboznámený a výslovne súhlasí s tým, že Objednávateľ je oprávnený písomne splnomocniť Organizátora výkonom vybraných práv, povinností a činností, ktoré pre Objednávateľa vyplývajú z tejto Zmluvy. Objednávateľ písomne oznámi Dopravcovi rozsah splnomocnenia Organizátora konať v mene a na účet Objednávateľa a Dopravca sa zaväzuje takéto oznámenie akceptovať a vo veci ďalej konať priamo s Organizátorom. Objednávateľ si vyhradzuje právo v splnomocnení určiť, o ktorých úkonoch alebo činnostiach vykonaných Organizátorom má byť po ich vykonaní vyrozumený, alebo ktoré úkony alebo činnosti Organizátora podliehajú pred ich vykonaním predchádzajúcemu súhlasu Objednávateľa. Písomné splnomocnenie Objednávateľa pre Organizátora môže mať podobu plnej moci a/alebo príkaznej a/alebo mandátnej zmluvy.
  2. Ustanovením bodu 9.1 Zmluvy nie sú dotknuté kompetencie Organizátora vykonávať samostatne tie práva a povinnosti, ktoré pre Organizátora vyplývajú zo Zmluvy medzi Dopravcom a Organizátorom v znení jej neskorších zmien alebo zo Spoločenskej zmluvy o založení Organizátora v znení jej neskorších zmien; tieto činnosti vykonáva Organizátor bez osobitného písomného splnomocnenia od Objednávateľa vystaveného v zmysle bodu 9.1 Zmluvy.

**Článok 10**

**SUBDODÁVATELIA**

* 1. Zoznam subdodávateľov Dopravcu známych v čase uzavretia zmluvy je uvedený **v Prílohe č. 8** Zmluvy - **Zoznam subdodávateľov**.
  2. Pri poskytovaní časti Služby podľa tejto Zmluvy subdodávateľom má Dopravca zodpovednosť, akoby plnenie vykonával sám, tým nie je dotknuté ustanovenie bodu 10.8 Zmluvy. Ak z tejto Zmluvy vyplýva pre Dopravcu určitá povinnosť, je Dopravca povinný zabezpečiť jej splnenie aj vo vzťahu ku každému subdodávateľovi a/alebo zo strany každého subdodávateľa v rámci ním vykonávanej subdodávky.
  3. Dopravca je povinný oznámiť Objednávateľovi bez zbytočného odkladu akúkoľvek zmenu údajov o každom subdodávateľovi. V prípade, ak táto zmena má vplyv aj na udelenú dopravnú licenciu, tak Dopravca je povinný riadne a včas požiadať príslušný Dopravný správny orgán o zmenu udelenej dopravnej licencie.
  4. Pravidlá pre zmenu subdodávateľov počas trvania Zmluvy:

Dopravca je povinný najneskôr 60 (šesťdesiat) kalendárnych dní pred dňom, ktorý predchádza dňu v ktorom má nastať zmena subdodávateľa:

1. písomne oznámiť Objednávateľovi zámer zmeny subdodávateľa s uvedením identifikačných údajov pôvodného aj nového subdodávateľa, podiel subdodávky vo vzťahu k celkovému počtu Autobusových liniek, predmet subdodávky (označenie Autobusových liniek, ktoré má prevádzkovať subdodávateľ) a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia;
2. riadne podať na príslušný Dopravný správny orgán návrh na zmenu udelenej dopravnej licencie na tie Autobusové linky, ktoré majú byť prevádzkované subdodávateľom.
   1. Za subdodávateľa sa na účely tejto Zmluvy považuje aj vykonávajúci dopravca v zmysle § 10 ods. 7 zákona č. 56/2012 Z. z. o cestnej doprave v znení neskorších predpisov.
   2. Ak nový subdodávateľ má povinnosť zapisovať sa do registra partnerov verejného sektora, takýto subdodávateľ musí byť zapísaný v registri partnerov verejného sektora v zmysle zákona č. 315/2016 Z. z. Nový subdodávateľ musí spĺňať podmienky udelenej dopravnej licencie podľa § 10 ods. 3 a 4 zákona č. 56/2012 Z. z. o cestnej doprave v znení neskorších predpisov.
   3. Obdobne ako pri zmene subdodávateľa postupujú zmluvné strany aj vtedy, ak potreba zabezpečiť časť Služby podľa tejto Zmluvy subdodávateľom nastane u Dopravcu až po uzavretí Zmluvy**.**
   4. Dopravca môže poveriť vykonaním časti Služieb podľa tejto Zmluvy len tých subdodávateľov, ktorí sú uvedení v Zozname subdodávateľov, ktorý tvorí Prílohu č. 8 Zmluvy v znení prípadných neskorších písomných oznámení o zmene subdodávateľa alebo o doplnení nového subdodávateľa; to všetko pod podmienkou, že príslušný Dopravný správny orgán právoplatne povolí zmenu udelenej dopravnej licencie spočívajúcu v zmene spôsobu jej prevádzkovania využitím vykonávajúceho dopravcu alebo subdodávateľa. Dopravca je povinný obsluhovať min. 75 % zo všetkých Autobusových liniek vlastnými kapacitami.
   5. V prípade, ak ide o osobu, ktorej kapacitami Dopravca v Procese verejného obstarávania preukázal technickú alebo odbornú spôsobilosť, táto osoba poskytne svoje kapacity počas celého trvania tejto Zmluvy. Dopravca je povinný na vyzvanie Objednávateľa preukázať najneskôr do 10-tich dní, že vykonáva činnosti prostredníctvom osoby, ktorej kapacitami preukázal v Procese verejného obstarávania technickú alebo odbornú spôsobilosť. V prípade, ak z dôvodu hodného osobitného zreteľa nastane potreba zmeniť osobu, ktorej kapacitami Dopravca v Procese verejného obstarávania preukázal technickú alebo odbornú spôsobilosť, je Dopravca povinný preukázať Objednávateľovi, že nová osoba spĺňa všetky požiadavky, ktoré vyžadoval Objednávateľ v Procese verejného obstarávania voči pôvodnej osobe.
   6. Subdodávateľom môže byť len taká osoba, s ktorou má Dopravca uzavretú zmluvu, v ktorej je upravená povinnosť subdodávateľa strpieť kontrolu svojich skutočných nákladov, ktoré subdodávateľovi pri plnení časti predmetu Zmluvy vznikli, a za tým účelom bude v zmluve upravená tiež povinnosť subdodávateľa poskytnúť Objednávateľovi všetku potrebnú súčinnosť, aby Objednávateľ mohol a dokázal overiť, že skutočné náklady subdodávateľa boli vynaložené dôvodne a opodstatnene v súvislosti s plnením časti predmetu Zmluvy a že tovary a služby, ktorých sa náklady týkajú boli subdodávateľom obstarané v cenách na trhu v danom mieste a čase obvyklých. Dopravca je povinný kedykoľvek na požiadanie Objednávateľa predložiť zmluvu so subdodávateľom k nahliadnutiu.

**Článok 11**

**SPOLOČNÉ USTANOVENIA**

* 1. Dopravca je povinný viesť úplnú a prehľadnú evidenciu nákladov a výnosov z poskytovania Služby podľa tejto Zmluvy oddelene od evidencie nákladov a výnosov z ostatných poskytovaných dopravných služieb alebo iných vykonávaných činností. Dopravca je za týmto účelom povinný viesť oddelené účtovníctvo.
  2. Dopravca je oprávnený použiť vyplatené zálohy a prípadný nedoplatok po odpočítaní výšky primeraného zisku len na úhradu plnenia záväzku poskytovať Službu podľa Zmluvy.
  3. Dopravca je povinný strpieť výkon kontroly a vytvoriť podmienky pre kontrolu plnenia povinností Dopravcu podľa tejto Zmluvy a/alebo kontrolu použitia uhradených prostriedkov. Kontrolu môže vykonať Objednávateľ najmä prostredníctvom zamestnancov odboru dopravy, Organizátora a jeho zamestnancov, Útvaru hlavného kontrolóra Žilinského samosprávneho kraja, komisie Zastupiteľstva alebo iných osôb splnomocnených Objednávateľom napr. audítor. Kontrolu môžu vykonať aj iné príslušné kontrolné orgány SR alebo EÚ v rozsahu svojej kompetencie.
  4. Dopravca sa zaväzuje, že poskytne požadovanú súčinnosť pri administratívnej finančnej kontrole a kontrole na mieste v zmysle zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov, ako aj že sa podrobí akejkoľvek inej kontrole vykonávanej podľa platných právnych predpisov SR a EÚ.
  5. Dopravca nie je oprávnený jednostranne započítavať akékoľvek pohľadávky z tejto Zmluvy voči pohľadávkam Objednávateľa, ani nie je oprávnený bez predchádzajúceho písomného súhlasu Objednávateľa postúpiť (scudziť) akékoľvek pohľadávky z tejto Zmluvy alebo ich založiť alebo inak zaťažiť v prospech tretích osôb.
  6. Objednávateľ si vyhradzuje právo pozastaviť platbu akejkoľvek mesačnej Zálohy alebo nedoplatku v prípade, ak zo strany Dopravcu dôjde k takým porušeniam Zmluvy, ktoré oprávňujú Objednávateľa odstúpiť od Zmluvy alebo vypovedať Zmluvu. Tým nie je dotknutý nárok Objednávateľa na uplatnenie zmluvných pokút alebo náhradu škody.
  7. Dopravca sa zaväzuje písomne informovať Objednávateľa o prijatí akejkoľvek investičnej dotácie/finančného príspevku zo strany orgánov verejnej moci alebo správy a/alebo Európskej únie a jej výške vo vzťahu k plneniu tejto Zmluvy. Poskytnutie pomoci z verejných zdrojov (štátny rozpočet, rozpočet EÚ, rozpočet územnej samosprávy) písomne oznámi Dopravca bez zbytočného odkladu, najneskôr do 10-tich pracovných dní od uzavretia zmluvy o poskytnutí pomoci medzi Dopravcom a poskytovateľom pomoci na predpísanom formulári, ktorý tvorí **Prílohu č. 10** Zmluvy. Za zmluvu o poskytnutí pomoci sa na tento účel považuje najmä: zmluva o poskytnutí dotácie, zmluva o poskytnutí nenávratného finančného príspevku alebo akékoľvek iné čerpanie verejnej pomoci, štátnej pomoci alebo pomoci de minimis, aj keby sa dialo bez uzavretia osobitnej písomnej zmluvy medzi Dopravcom a poskytovateľom pomoci.
  8. Dopravca berie na vedomie, že informácie získané pri plnení tejto Zmluvy a v súvislosti s ňou, ktoré sú obchodným tajomstvom v zmysle § 17 ods. 1 Obchodného zákonníka alebo sú dôvernými informáciami, je Objednávateľ oprávnený sprístupniť tretím osobám v súlade s príslušnými právnymi predpismi ako napríklad zákon o slobode informácií, Nariadenie 1370/2007, zákon o cestnej doprave. Také poskytnutie informácií nie je porušením obchodného tajomstva ani dôvernosti informácií. Pre vylúčenie pochybností platí, že Objednávateľ je oprávnený sprístupniť informácie, ktoré sú obchodným tajomstvom, ako aj dôverné informácie Dopravcu svojim zamestnancom, Organizátorovi a jeho zamestnancom ako aj externým dodávateľom Objednávateľa alebo Organizátora, ktorí poskytujú Objednávateľovi alebo Organizátorovi poradenstvo vo veciach prímestskej autobusovej dopravy.

**Článok 12**

**ZMLUVNÉ POKUTY**

* 1. Zmluvné strany sa dohodli, že za porušenie povinnosti Dopravcu začať riadne poskytovať Službu v lehote podľa bodu 5.1 písm. a) Zmluvy, je Objednávateľ oprávnený požadovať od Dopravcu zaplatenie zmluvnej pokuty vo výške **66 000 EUR** (slovom: šesťdesiatšesť tisíc eur) za každý deň omeškania Dopravcu s riadnym začatím poskytovania Služby. Riadnym poskytovaním Služby sa rozumie vypravenie všetkých spojov autobusových liniek podľa schváleného cestovného poriadku.
  2. Zmluvné strany sa dohodli, že za porušenie niektorej povinnosti Dopravcu uvedenej v bode 5.8 Zmluvy a/alebo uvedenej v bode 5.15 písm. c) Zmluvy a/alebo uvedenej v bode 17.2 Zmluvy a/alebo uvedenej v Článku 13 Zmluvy, je Objednávateľ oprávnený požadovať od Dopravcu zaplatenie zmluvnej pokuty vo výške **15 000 EUR** (slovom: pätnásťtisíc eur) za každý deň omeškania Dopravcu so splnením povinnosti.
  3. Zmluvné strany sa dohodli, že za porušenie povinností určených v Technických a prevádzkových štandardov ŽSK, ktoré sú špecifikované **v Prílohe č. 4** Zmluvy - **Technické a prevádzkové štandardy ŽSK**, je Objednávateľ oprávnený požadovať od Dopravcu zaplatenie zmluvnej pokuty vo výške podľa **Sadzobníka zmluvných pokút**, ktorý tvorí súčasť Technických a prevádzkových štandardov ŽSK ako **Príloha č. 4** Zmluvy**.**
  4. Zmluvné strany sa dohodli, že ak Dopravca pred začatím poskytovania Služby riadne a včas nesplní niektorú povinnosť, ktorá pre neho vyplýva z Článku 8 Zmluvy, je Objednávateľ oprávnený požadovať od Dopravcu zaplatenie zmluvnej pokuty vo výške **50 000 EUR** (slovom: päťdesiattisíc eur) za každý deň omeškania Dopravcu so splnením povinnosti.
  5. Zmluvné strany sa dohodli, že ak Dopravca poruší pravidlá dohodnuté v článku 10 Zmluvy pri zmene subdodávateľa alebo pri doplnení nového subdodávateľa, je Objednávateľ oprávnený požadovať od Dopravcu zaplatenie zmluvnej pokuty vo výške **15 000 EUR** (slovom: pätnásťtisíc eur) za každý mesiac trvania každého prípadu porušenia.
  6. Zmluvné strany sa dohodli, že ak Dopravca poruší niektorú povinnosť, ktorá pre neho vyplýva z článku 11 Zmluvy a/alebo z bodu 7.1 písm. d) Zmluvy a/alebo z bodu 7.1 písm. e) Zmluvy a/alebo z bodu 7.3 Zmluvy a/alebo z bodu 7.12 Zmluvy a/alebo z bodu 7.13 Zmluvy, je Objednávateľ oprávnený požadovať od Dopravcu zaplatenie zmluvnej pokuty vo výške **15 000 EUR** (slovom: pätnásťtisíc eur) za každý jednotlivý prípad porušenia a to aj opakovane, až kým na základe výzvy Objednávateľa a v lehote ním určenej nedôjde k splneniu konkrétnej povinnosti.
  7. Zmluvné strany sa dohodli, že ak právoplatným rozhodnutím Protimonopolného úradu SR bude konštatované, že Dopravca sa pri získaní zákazky, ktorej výsledkom je táto zmluva, dopustil kolúzneho správania alebo v prípade, ak Dopravca iným nedovoleným spôsobom ovplyvnil výber víťazného uchádzača, a tým narušil alebo ohrozil hospodársku súťaž, je Objednávateľ oprávnený požadovať od Dopravcu zaplatenie jednorazovej zmluvnej pokuty **vo výške zodpovedajúcej celkovej ročnej hodnote ponuky Dopravcu uvedenej v Prílohe č. 2 - Ponuka Dopravca.**
  8. Zmluvné strany sa dohodli, že za porušenie povinnosti Dopravcu podľa bodu 7.11 Zmluvy a/alebo podľa poslednej vety bodu 7.12 Zmluvy, je Objednávateľ oprávnený požadovať od Dopravcu zaplatenie zmluvnej pokuty vo výške **50 000 EUR** (slovom: päťdesiattisíc eur) za každý čo aj začatý deň a za každé vozidlo, ktoré bolo použité v rozpore s bodom 7.11 Zmluvy a/alebo s poslednou vetou bodu 7.12 Zmluvy.
  9. Zmluvná pokuta je splatná do 30 kalendárnych dní od doručenia výzvy Objednávateľa na jej zaplatenie.
  10. Zaplatenie zmluvnej pokuty nezbavuje Dopravcu záväzku splniť dotknutú povinnosť.
  11. Dohodnutím a zaplatením zmluvnej pokuty nie je dotknuté právo Objednávateľa na náhradu spôsobenej škody v celom rozsahu v zmysle Obchodného zákonníka.
  12. Kumulácia zmluvných pokút nie je vylúčená.
  13. Dopravca nie je povinný zaplatiť zmluvnú pokutu, ak sú dané okolnosti vylučujúce zodpovednosť v zmysle zákona č. 513/1991 Zb. Obchodný zákonník v znení neskorších predpisov. Dopravca môže požiadať Objednávateľa o odpustenie zmluvnej pokuty alebo jej časti, ak k porušeniu povinnosti Dopravcu došlo z dôvodov vyššej moci, ktoré majú svoj pôvod v živelných pohromách a prírodných katastrofách (ako napr. zemetrasenie, povodeň, zosuv pôdy) alebo v nepredvídateľnej ľudskej činnosti (napr. štrajk, občianske nepokoje, vojna, epidémia, pandémia, protiepidemiologické opatrenia).

**Článok 13**

**POISTENIE A BANKOVÁ ZÁRUKA**

* 1. Dopravca je povinný mať po celú dobu poskytovania Služby uzavreté platné povinné zmluvné poistenie zodpovednosti za škodu spôsobenú prevádzkou motorového vozidla podľa zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov.
  2. Dopravca odovzdal Objednávateľovi v rámci súčinnosti na uzavretie zmluvy v Procese verejného obstarávania neodvolateľnú a nepodmienenú bankovú záruku na zabezpečenie plnenia Zmluvy a na zabezpečenie plnenia Zmluvy medzi Dopravcom a Organizátorom splatnú na prvé požiadanie a bez námietok na dobu platnosti uvedenú v bode 13.5 Zmluvy (ďalej len ako **„Banková záruka“**) a to v nasledujúcej výške:

1. od uzavretia Zmluvy do uplynutia prvých dvanástich kalendárnych mesiacov po začatí poskytovania Služby vo výške **1 000 000 EUR** (slovom: jeden milión eur),
2. po uplynutí prvých dvanástich kalendárnych mesiacov po začatí poskytovania Služby na ďalšie obdobie trvania Zmluvy vo výške **500 00 EUR** (slovom: päťstotisíc eur).
   1. Zo záručnej listiny vystavenej bankou vyplýva, že Banková záruka slúži na zabezpečenie splnenia povinností Dopravcu vyplývajúcich z tejto Zmluvy, ako aj na zabezpečenie splnenia povinností Dopravcu vyplývajúcich zo Zmluvy medzi Dopravcom a Organizátorom alebo s touto Zmluvou a/alebo so Zmluvou medzi Dopravcom a Organizátorom súvisiacich, vrátane nárokov Objednávateľa a/alebo Organizátora na zaplatenie zmluvnej pokuty, náhrady škody, úrokov z omeškania alebo nárokov vzniknutých ako dôsledok odstúpenia od Zmluvy alebo vypovedania Zmluvy. Zo záručnej listiny vystavenej bankou vyplýva, že banka uspokojí nároky Objednávateľa a Organizátora za Dopravcu, ak Objednávateľ a/alebo Organizátor uplatní nárok na zaplatenie a požiada banku o čerpanie peňažných prostriedkov z Bankovej záruky.
   2. Povinnosť Dopravcu podľa bodu 13.2. Zmluvy sa považuje za splnenú aj zložením finančných prostriedkov v požadovanej výške na účet Objednávateľa. Objednávateľ vráti takto zložené prostriedky resp. zostatok Dopravcovi po uplynutí 5 (piatich) mesiacov po skončení účinnosti Zmluvy.
   3. Povinnosť Dopravcu mať zabezpečené splnenie svojich záväzkov z tejto Zmluvy a zo Zmluvy medzi Dopravcom a Organizátorom Bankovou zárukou trvá od uzavretia Zmluvy počas celého obdobia trvania Zmluvy a končí uplynutím 5 (piatich) mesiacov po skončení  účinnosti Zmluvy (**doba platnosti Bankovej záruky**).
   4. Banková záruka zanikne uplynutím doby platnosti, ak si Objednávateľ alebo Organizátor do uplynutia doby platnosti neuplatnili svoje nároky voči banke vyplývajúce z vystavenej záručnej listiny.
   5. V prípade, ak hodnota Bankovej záruky v dôsledku jej čerpania klesne na 70 % výšky podľa bodu 13.2 Zmluvy, Dopravca je povinný doplniť Bankovú záruku tak, aby jej výška dosiahla hodnotu uvedenú v bode 13.2 Zmluvy.

**Článok 14**

**KOMUNIKÁCIA ZMLUVNÝCH STRÁN A KONTAKTNÉ OSOBY**

* 1. Zmluvné strany sa dohodli, že komunikácia Zmluvných strán podľa tejto Zmluvy bude s výnimkou prípadov uvedených v bode 14.2 Zmluvy prebiehať v slovenskom alebo českom jazyku nasledovne: v písomnej forme a to buď v listinnej podobe alebo elektronickej podobe a bude doručovaná druhej Zmluvnej strane niektorým z týchto spôsobov:

1. osobne,
2. poštou alebo kuriérom ako doporučená zásielka,
3. do elektronickej schránky ako elektronický dokument, ktorý sa doručuje do vlastných rúk
4. prostredníctvom elektronickej pošty (e-mailom).
   1. Zmluvné strany sa dohodli, že tieto dokumenty:
5. Pokyn Objednávateľa podľa bodu 5.8 Zmluvy alebo akýkoľvek iný Pokyn Objednávateľa, ktorým sa menia cestovné poriadky,
6. dokumenty definované v bode 5.12 Zmluvy (obehy vozidiel) a dokumenty definované v bode 5.13 Zmluvy (kategórie vozidiel),
7. mesačné Výkazy výkonov, Výkazy tržieb a iných výnosov, Prehľad vozidlového parku ,
8. finančný plán v zmysle bodu 6.2.1, aktualizovaný finančný plán v zmysle bodu 6.2.2, aktualizovaný finančný plán podľa bodu 6.4.1 (i), ročné zúčtovanie v zmysle bodov 6.4.6 a 6.4.7,
9. protokol o výsledku štvrťročnej kontroly skutočných nákladov a vyjadrenie Dopravcu k nemu v zmysle bodu 6.4.5,
10. oznámenie Objednávateľa o začatí kontroly,
11. oznámenia Objednávateľa alebo Organizátora o aktualizácii Prílohy č. 5 podľa článku 7 Zmluvy,
12. oznámenia Dopravcu o zmene alebo doplnení subdodávateľa alebo o zmene údajov o subdodávateľovi - aktualizácia Prílohy č. 8 podľa článku 10 Zmluvy,
13. oznámenie Objednávateľa o rozsahu splnomocnenia Organizátora konať v mene a na účet Objednávateľa v zmysle bodu 9.1 Zmluvy,
14. oznámenie o zmene identifikačných údajov uvedených v článku 1 Zmluvy alebo oznámenie o zmene kontaktných osôb uvedených v článku 14 Zmluvy,
15. dokumenty, ktorými zaniká právny vzťah založený touto Zmluvou,
16. návrh na menovanie Odborného experta v zmysle bodu 5.12 Zmluvy a jeho akceptácia/neakceptácia druhou Zmluvnou stranou,
17. žiadosť o rokovanie v zmysle Článku 17 Zmluvy,
18. žiadosť Dopravcu o udelenie súhlasu Objednávateľa podľa bodu 7.12 Zmluvy a/alebo dohoda s Objednávateľom v zmysle bodu 7.11 Zmluvy;
19. výzva Objednávateľa na zaplatenie zmluvnej pokuty alebo náhrady škody;

budú vyhotovené v slovenskom jazyku v písomnej forme a to buď v listinnej podobe alebo v elektronickej podobe autorizované v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a budú doručované druhej Zmluvnej strane niektorým z týchto spôsobov:

1. osobne,
2. poštou alebo kuriérom ako doporučená zásielka, ktorá sa doručuje do vlastných rúk,
3. do elektronickej schránky ako elektronický dokument, ktorý sa doručuje do vlastných rúk.
   1. Listinná zásielka sa považuje za doručenú v deň jej prevzatia adresátom. Listinná zásielka sa považuje za doručenú aj dňom, kedy ju adresát odmietol prevziať alebo dňom uplynutia úložnej lehoty na pošte, prípadne dňom, ktorý bude označený na zásielke ako deň neúspešného doručenia z dôvodu „Adresát neznámy“, a to aj v prípade, ak sa adresát o tom nedozvie.
   2. Elektronická zásielka doručovaná do elektronickej schránky sa považuje za doručenú v deň jej prevzatia adresátom alebo uplynutím úložnej doby stanovenej v zákone o e-governmente, aj keď sa adresát o tom nedozvie.
   3. Elektronická zásielka doručovaná prostredníctvom elektronickej pošty (e-mailom) sa považuje za doručenú v okamihu obdržania potvrdenia o prijatí e-mailu odoslaného na e-mailovú adresu kontaktnej osoby druhej Zmluvnej strany.
   4. **Kontaktná osoba za Objednávateľa:** *(vyplní sa k podpisu zmluvy)*

Meno a priezvisko:

Funkcia/Pozícia:

Telefón:

E-mail:

ID elektronickej schránky: ...................................................

* 1. **Kontaktná osoba za Dopravcu:** *(vyplní sa k podpisu zmluvy)*

Meno a priezvisko:

Funkcia/Pozícia:

Telefón:

E-mail:

ID elektronickej schránky: ...................................................

* 1. V prípade, ak počas trvania Zmluvy dôjde k zmene kontaktných osôb uvedených v bode 14.6 alebo 14.7 Zmluvy, zmenou dotknutá Zmluvná strana sa zaväzuje túto zmenu písomne oznámiť druhej Zmluvnej strane bez zbytočného odkladu, pričom Zmluvné strany neuzatvárajú o takej zmene dodatok k Zmluve.

**Článok 15**

**DOBA TRVANIA ZMLUVY**

* 1. Táto Zmluva nadobúda platnosť dňom jej podpisu Zmluvnými stranami a účinnosť dňom nasledujúcim po dni jej zverejnenia na webovom sídle Objednávateľa [www.zilinskazupa.sk](http://www.zilinskazupa.sk) .
  2. Táto Zmluva sa uzatvára **na dobu určitú od nadobudnutia účinnosti Zmluvy do uplynutia 120 (stodvadsať) kalendárnych mesiacov od začatia poskytovania Služby.**
  3. Táto Zmluva sa zrušuje:

1. uplynutím doby, na ktorú bola uzavretá;
2. písomnou dohodou Zmluvných strán a ku dňu v nej uvedenej;
3. uplynutím výpovednej lehoty, ak Objednávateľ alebo Dopravca využije svoje právo Zmluvu vypovedať z dôvodov ďalej uvedených v tejto Zmluve;
4. odstúpením Zmluvnej strany od Zmluvy zo zákonných dôvodov alebo z dôvodov vymedzených tejto Zmluve.
   1. Na účely tejto Zmluvy sa za **podstatné porušenie povinnosti Dopravcu** považuje **najmä:**
5. Dopravca pred začatím poskytovania Služby riadne a včas nesplní niektorú z povinností, ktorá pre neho vyplýva z tejto Zmluvy alebo jej príloh alebo Zo Zmluvy medzi Dopravcom a Organizátorom alebo jej príloh;
6. Dopravca nezačne riadne poskytovať Službu v lehote podľa bodu 5.1 písm. a) Zmluvy. Riadnym poskytovaním Služby sa rozumie vypravenie všetkých spojov autobusových liniek podľa schváleného cestovného poriadku;
7. Dopravca preruší poskytovanie Služby a prerušenie nie je spôsobené dôvodmi vyššej moci, ktoré majú svoj pôvod v živelných pohromách a prírodných katastrofách (ako napr. zemetrasenie) alebo v nepredvídateľnej ľudskej činnosti (napr. štrajk, občianske nepokoje, vojna, epidémia, protiepidemiologické opatrenia). Prerušením poskytovania Služby sa rozumie, ak Dopravca nevypraví čo i len jeden spoj autobusovej linky podľa schváleného cestovného poriadku;
8. Dopravca poruší niektorú povinnosť zo Zmluvy alebo jej príloh a/alebo zo Zmluvy medzi Dopravcom a Organizátorom alebo jej príloh opakovane - dvakrát v priebehu šiestich po sebe nasledujúcich mesiacov;
9. Dopravca napriek výzve Objednávateľa a/alebo Organizátora nezjedná nápravu porušenia povinnosti v lehote určenej Objednávateľom a/alebo Organizátorom;
10. Dopravca poruší niektorú z povinností, ktorá pre neho vyplýva z bodu 5.8 Zmluvy a/alebo z Článku 7 Zmluvy a/alebo z Článku 11 Zmluvy a/alebo z Článku 13 Zmluvy;
11. ďalšie porušenia povinnosti Dopravcu, ktoré označuje táto Zmluva za podstatné alebo z ktorých povahy vyplýva, že sú pre plnenie tejto Zmluvy podstatné.
    1. **Objednávateľ** je oprávnený písomne **vypovedať** túto Zmluvu z nasledujúcich dôvodov:
12. v prípade, ak úhrn zmluvných pokút podľa Článku 12 Zmluvy dosiahne hranicu polovice z výšky Bankovej záruky stanovenej v bode 13.2 Zmluvy;
13. v prípade, ak dôjde k nahradeniu  Dopravcu iným právnym subjektom v rozpore s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov;
14. v prípade, ak Dopravca podstatne poruší Zmluvu a/alebo Zmluvu medzi Dopravcom a Organizátorom a nezjedná nápravu na základe písomnej výzvy Objednávateľa a v lehote nej určenej, hoci bol v tejto výzve upozornený na možnosť vypovedania Zmluvy.

**Výpovedná lehota** pri výpovedi uplatnenej Objednávateľom je **36 (tridsaťšesť) kalendárnych mesiacov** a začína plynúť prvým dňom mesiaca bezprostredne nasledujúceho po mesiaci, v ktorom bola výpoveď doručená Dopravcovi.

* 1. **Dopravca** je oprávnený písomne **vypovedať** túto Zmluvu z nasledujúcich dôvodov:

1. v prípade, ak je Objednávateľ v omeškaní s úhradou nedoplatku Objednávateľa, o viac ako 90 kalendárnych dní po lehote splatnosti;
2. v prípade, ak Objednávateľ v rozpore s touto Zmluvou zmenil rozsah poskytovania Služby oproti Východiskovému rozsahu Služby.

**Výpovedná lehota** pri výpovedi uplatnenej Dopravcom je **36 (tridsaťšesť) kalendárnych mesiacov** a začína plynúť prvým dňom mesiaca bezprostredne nasledujúceho po mesiaci, v ktorom bola výpoveď doručená Objednávateľovi.

* 1. **Objednávateľ** je oprávnený písomne **odstúpiť** od tejto Zmluvy z týchto dôvodov:

1. je splnený niektorý z dôvodov na odstúpenie od zmluvy podľa § 19 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov;
2. je splnený niektorý z dôvodov na odstúpenie od zmluvy podľa ustanovení zákona č. 315/2016 Z. z. o registri partnerov verejného sektora v znení neskorších predpisov;
3. Dopravca stratil spôsobilosť vyžadovanú zákonom č. 56/2012 Z. z. o cestnej doprave v znení neskorších predpisov alebo spôsobilosť vyžadovanú zákonom č. 343/2015 Z. z. o verejnom obstarávaní a o zmene a doplnení niektorých zákonov, alebo stratil iné právne alebo vecné predpoklady na riadne plnenie tejto Zmluvy,
4. Dopravca podstatne poruší Zmluvu a/alebo Zmluvu medzi Dopravcom a Organizátorom.
5. z iných zákonných dôvodov.

**Článok 16**

**PRAVIDLÁ PRE ZMENU ZMLUVY**

* 1. Zmluvné strany sa dohodli že akékoľvek iné zmeny Zmluvy a jej príloh, než tie, o ktorých táto Zmluva predpokladá, že budú riešené formou oznámení a Pokynov Objednávateľa, budú riešené na základe vzájomnej dohody Zmluvných strán formou dodatku k Zmluve pod podmienkou súladu dodatku s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov.
  2. Len formou dodatku k tejto Zmluve je možné dohodnúť:

1. zmenu rozsahu Služby podľa bodu 5.15 Zmluvy
2. zmenu Prílohy č. 4 - Technické a prevádzkové štandardy spolu so Sadzobníkom zmluvným pokút za ich porušenie
3. zmena na strane Dopravcu z dôvodu právneho nástupníctva
4. zmenu Prílohy č. 8 - Zoznam subdodávateľov
5. iné nepredvídateľné zmeny.

**Článok 17**

**Mimoriadna situácia**

* 1. V čase vyhlásenej mimoriadnej situácie, núdzového stavu alebo výnimočného stavu alebo počas trvania opatrení prijatých za účelom zamedzenia šírenia prenosného ochorenia COVID-19 alebo obdobného prenosného respiračného ochorenia, platia ustanovenia Zmluvy a jej príloh s odchýlkami uvedenými v bodoch 17.2 až 17.4 Zmluvy.
  2. Zmluvné strany sa dohodli, že počas mimoriadnej situácie, núdzového stavu alebo výnimočného stavu alebo počas trvania opatrení prijatých za účelom zamedzenia šírenia prenosného ochorenia COVID-19 alebo obdobného prenosného respiračného ochorenia (ďalej len “mimoriadna situácia”) je Objednávateľ oprávnený operatívne nariadiť Dopravcovi zmeny voči bežnému režimu poskytovania Služby (napr. prázdninový režim, sobotňajší, nedeľný alebo iný Objednávateľom stanovený režim cestovných poriadkov) a Dopravca sa zaväzuje poskytovať Službu podľa takto nariadených operatívnych zmien od dátumu platnosti požadovanom Objednávateľom.
  3. Zmluvné strany sa dohodli, že zmeny zavedené podľa bodu 17.2 tohto článku Zmluvy sa nepovažujú za zmeny v rozsahu poskytovania Služby podľa bodov 5.4 a 5.6 Zmluvy a teda rozsah zmien zavedených podľa bodu 17.2 tohto článku Zmluvy sa nezapočítava do zmien rozsahu Služby podľa bodu 5.4 a bodu 5.6 článku 5 Zmluvy, ani sa nepovažuje za porušenie povinnosti Objednávateľa, ak v dôsledku zmien zavedených podľa bodu 17.2 tohto článku Zmluvy Objednávateľ nedodrží Minimálny ročný rozsah Služby a/alebo ak zníži Východiskový rozsah Služby o viac ako 15 % oproti Východiskovému rozsahu Služby podľa bodu 5.1 písm. b) Zmluvy.
  4. Zmluvné strany sa dohodli, že v prípade zníženia rozsahu poskytovania Služby z dôvodu vzniku mimoriadnej situácie popísanej v bode 17.1 a 17.2 Zmluvy, budú Dopravcovi za toto obdobie uhradené nerealizované kilometre oproti bežným cestovným poriadkom rovnakým spôsobom ako Nerealizované spoje 5.14 Zmluvy.
  5. Akékoľvek iné nepredvídateľné situácie, ktoré majú pôvod v dôvodoch vyššej moci, a ktoré budú mať dosah na rozsah poskytovania Služby, budú riešené vzájomnou písomnou dohodou zmluvných strán a v súlade s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Článok 18**

**VÝNIMKA Z POŽIADAVIEK NA VOZIDLÁ POČAS OBDOBIA PRÍPRAVY NA PLNENIE**

* 1. Zmluvné strany potvrdzujú, že sú si vedomé toho, že pre začatie riadneho poskytovania Služby v súlade s podmienkami Zmluvy je nevyhnutné, aby Dopravca disponoval dostatočným časovým priestorom na prípravu na plnenie Zmluvy. Za takýto časový priestor Zmluvné strany považujú 12 mesiacov odo dňa uzavretia Zmluvy.
  2. V prípade, ak doba od uzavretia Zmluvy do začatia poskytovania Služby podľa bodu 5.1 písm. a) Zmluvy bude kratšia ako 12 mesiacov, Dopravca má nasledovné výnimky z podmienok dohodnutých v Zmluve týkajúcich sa vozidiel, ktorými bude Dopravca poskytovať Službu, a to na dobu do uplynutia 12 mesiacov odo dňa uzavretia Zmluvy:
     + - 1. nevyžaduje sa, aby priemerný vek vozidiel bol 6 rokov; pre vylúčenie pochybností platí, že vek každého vozidla nesmie prekročiť 12 rokov;
         2. nevyžaduje sa, aby vozidlá spĺňali požiadavky uvedené v Technických a prevádzkových štandardoch ŽSK, ktoré tvoria Prílohu č. 4 Zmluvy okrem požiadavky na Odbavovacie a predajné zariadenia podľa bodu 2.10 Technických a prevádzkových štandardov ŽSK; pre vylúčenie pochybností platí, že každé vozidlo musí spĺňať zákonné požiadavky vyplývajúce z príslušných právnych predpisov Slovenskej republiky.
  3. Pre vylúčenie pochybností platí, že Dopravca je povinný spĺňať všetky požiadavky Objednávateľa na vozidlový park uvedené v Technických a prevádzkových štandardoch ŽSK, ako aj priemerný vek vozidiel od momentu, kedy uplynie 12 mesiacov po uzavretí Zmluvy.
  4. Pokiaľ Dopravca výnimky uvedené v bode 18.2 využije a bude po určité obdobie, ktoré nepresiahne 12 mesiacov odo dňa uzavretia Zmluvy, poskytovať Službu iným vozidlovým parkom ako je uvedený v Prílohe č. 11 Zmluvy, Dopravca sa zaväzuje predložiť Objednávateľovi najneskôr 10 dní pred začatím poskytovania Služby Zoznam všetkých vozidiel, ktorými bude poskytovať Službu počas obdobia, kedy platia výnimky, a to vo forme a štruktúre, aká je uvedená v Prílohe č. 11 Zmluvy.

**Článok 19**

**ODMENA ZA ZÍSKANIE ZDROJOV FINANCOVANIA**

* 1. Zmluvné strany majú záujem realizovať projekty vrátane, nie však výlučne s využitím vlastných zdrojov, prostriedkov Európskej únie v rámci národného programu alebo iného mechanizmu získavania podpory z fondov Európskej únie, či iných verejných zdrojov.
  2. V prípade, ak sa Dopravca rozhodne získať zdroje z prostriedkov Európskej únie pred zahájením krokov pre ich získanie je povinný o tom písomne Objednávateľa informovať a vyžiadať si jeho súhlas. V prípade, ak Objednávateľ identifikuje projekt, z ktorého by bolo možné získať zdroje financovania z fondov Európskej únie, štátneho rozpočtu či iných verejných zdrojov a Dopravcu požiada, aby ich získal, Dopravca je povinný vyvinúť maximálne úsilie, aby podal kvalifikovanú žiadosť o poskytnutie takýchto prostriedkov zo štátneho rozpočtu alebo z fondov Európskej únie alebo z iných verejných zdrojov. V prípade, že táto žiadosť bude úspešná, má Dopravca nárok na odmenu vo výške 25% z takto získaného príspevku avšak maximálne do výšky spolufinancovania z vlastných zdrojov. Objednávateľ uhradí odmenu Dopravcu tak, že Dopravca uvedie vo Výkaze tržieb a iných výnosov podľa bodu 6.4.1 (iii) výšku príspevku po odpočítaní odmeny.
  3. Zmluvné strany vyhlasujú, že sú si vedomé toho, že poskytnutie odmeny v zmysle tohto článku Zmluvy môže dôjsť k poskytnutiu štátnej pomoci v zmysle zákona č. 358/2015 Z.z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) v znení neskorších predpisov a v zmysle Nariadenia Komisie EÚ č. 1407/2013 z 18. decembra 2013 o uplatňovaní článkov 107 a 108 Zmluvy o fungovaní Európskej únie na pomoc de minimis. Zmluvné strany sa výslovne dohodli na tom, že Dopravcovi vznikne nárok na odmenu podľa tohto článku len v prípade ak dôjde k naplneniu všetkých podmienok pre udelenie štátnej pomoci v zmysle účinnej legislatívy SR a EÚ, ak o štátnu pomoc pôjde.

**Článok 20**

**ZÁVEREČNÉ USTANOVENIA**

* 1. Pri plnení tejto Zmluvy sa riadia Zmluvné strany v prvom rade jej ustanoveniami. Skutočnosti a otázky neupravené v ustanoveniach tejto Zmluvy sa budú spravovať príslušnými ustanoveniami zákona č. 56/2012 Z. z. o cestnej doprave v znení neskorších predpisov a Obchodného zákonníka a ďalšími súvisiacimi právnymi predpismi najmä zákonom č. 343/2015 Z. z. a zákonom č. 315/2016 Z. z., s čím obe Zmluvné strany bez výhrad súhlasia.
  2. Ak je, alebo sa stane niektoré ustanovenie tejto Zmluvy neplatné alebo neúčinné, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť neplatné, resp. neúčinné ustanovenie novým ustanovením platným, resp. účinným, ktoré najlepšie zodpovedá pôvodne zamýšľanému ekonomickému účelu ustanovenia neplatného, resp. neúčinného. Do tej doby platí zodpovedajúca úprava všeobecne záväzných právnych predpisov Slovenskej republiky.
  3. Zmluvné strany vzájomne vyhlasujú, že Zmluvu uzavreli slobodne a vážne, nie za zvlášť nevýhodných podmienok, bez akéhokoľvek donútenia, nie v tiesni a po vzájomnom uvážení. Rovnako tak vyhlasujú, že im nie sú známe žiadne skutočnosti, ktoré by mohli spôsobiť neplatnosť, resp. neúčinnosť tejto zmluvy. Zmluvu si riadne premysleli, celý jej text prečítali a pochopili a na znak súhlasu s jej obsahom ju vlastnoručne podpisujú.
  4. Táto zmluva odkazuje na tieto Prílohy Zmluvy:

Príloha č. 1 Definície pojmov

Príloha č. 2 Ponuka Dopravcu

Príloha č. 3 Zoznam Autobusových liniek a východiskové cestovné poriadky

Príloha č. 4 Technické a prevádzkové štandardy ŽSK spolu so Sadzobníkom zmluvných pokút

Príloha č. 5 Cenník cestovného ŽSK pre pravidelnú prímestskú autobusovú dopravu

Príloha č. 6 Tarifa Dopravcu - predloží Dopravca k podpisu zmluvy

Príloha č. 7 Prepravný poriadok Dopravcu - predloží Dopravca k podpisu zmluvy

Príloha č. 8 Zoznam subdodávateľov

Príloha č. 9 Vzorové formuláre (Výkaz výkonov, Výkaz tržieb a iných výnosov)

Príloha č. 10 Deklaratívny dokument o poskytnutí finančnej výpomoci, ktorá súvisí so Zmluvou o službách vo verejnom záujme v prímestskej autobusovej doprave.

- vzorový formulár

Príloha č. 11 Koncepcia zloženia vozidlového parku

Príloha č. 12 Finančný plán a skutočné náklady

Príloha č. 13 Pravidlá pre zostavenie pomôcky (dokumentu) garancia nadväznosti

* 1. Ak v priebehu trvania Zmluvy dôjde k aktualizácii Príloh Zmluvy alebo k ich zmene, postupom, ktorý predpokladá táto Zmluva, Objednávateľ sa zaväzuje zverejňovať aktuálne znenie všetkých Príloh Zmluvy na svojom webovom sídle.
  2. Táto Zmluva je vypracovaná **v šiestich vyhotoveniach**, Objednávateľ obdrží po štyri vyhotovenia a Dopravca po dvoch vyhotoveniach Zmluvy.

V Žiline, dňa V …………….. dňa

............................................. ..................................................

Objednávateľ Dopravca

Žilinský samosprávny kraj obchodné meno

Ing. Erika Jurinová meno a priezvisko, funkcia

predsedníčka